marsh-mellow/assamese_wikipedia huggingface dataset:
1.2আফ্ৰিকাৰ চেৰেনগেটিত এজাক ৱিল্ডাৰবিষ্টে কৰা প্ৰব্ৰজন
পৰিস্থিতি বিজ্ঞানৰ অনুসৰি প্ৰব্ৰজন অথবা পৰিভ্ৰমণ () বুলিলে কোনো এক প্ৰজাতিৰ জীৱৰ বৃহৎ সংখ্যক সদস্যই এক পৰিবেশৰ পৰা ভিন্ন এক পৰিবেশলৈ স্থানান্তৰ হোৱাৰ প্ৰক্ৰিয়াটোক বুজায় প্ৰব্ৰজন হৈছে এক প্ৰাকৃতিক আচৰণ () আৰু চলমান জীৱৰ বহুসংখ্যক প্ৰজাতিৰ জীৱনচক্ৰৰ গুৰুত্বপূৰ্ণ অংশ প্ৰব্ৰজন কেৱল প্ৰাণীৰ মাজতে সীমাবদ্ধ নহয়, যদিও প্ৰাণী প্ৰব্ৰজন হৈছে প্ৰব্ৰজনৰ প্ৰকাৰসমূহৰ ভিতৰত সৰ্বাধিক পৰিচিত প্ৰব্ৰজন প্ৰায়েই চক্ৰাকাৰ () হয়, সচৰাচৰ ঋতু অনুসৰি ঘটে আৰু কিছু ক্ষেত্ৰত প্ৰতিদিনো ঘটে জীৱসমূহে অনুকূল অৱস্থাৰ, যেনে খাদ্যৰ প্ৰাপ্যতা, পৰভক্ষীৰ পৰা সুৰক্ষা, যৌন সংগমৰ সুযোগ আৰু অন্যান্য পৰিবেশগত কাৰণসমূহৰ সুবিধা ল'বৰ বাবে প্ৰব্ৰজন কৰে 

কিছু প্ৰজাতিৰ সদস্যই সিহঁতৰ গোটৰ প্ৰবীণ সদস্যৰ পৰা প্ৰথম যাত্ৰাৰ সময়ত প্ৰব্ৰজন পথটি শিকে, আনহাতে অন্য কিছু প্ৰজাতিয়ে জীনগতভাবে সিহঁতৰ প্ৰব্ৰজনৰ পথ সম্পৰ্কিত তথ্য পায় প্ৰজাতিভেদে প্ৰব্ৰজনৰ সংকেত আৰু আচৰণৰ মাজত অনেক পাৰ্থক্য থাকা সত্ত্বেও, "প্ৰব্ৰজনৰ বিভিন্ন পৰ্যায়ত জড়িত সংকেতসমূহৰ মাজত যথেষ্ট মিল থকা যেন অনুমান হয়" প্ৰব্ৰজনকাৰী জীৱসমূহে পৰিবেশজনিত সংকেত যেনে ফটো-পিৰিয়ড () আৰু বতৰৰ অৱস্থাৰ লগতে আভ্যন্তৰীণ সংকেত যেনে হৰম'নৰ স্তৰৰ পৰিবৰ্তন আদিৰ সহায়ত প্ৰব্ৰজন কেতিয়া আৰম্ভ কৰিব লাগে তাক নিৰ্ধাৰণ কৰে প্ৰব্ৰজনকাৰী জীৱসমূহে পৃথিৱীৰ চৌম্বকীয় তথ্যৰ ভিত্তিত প্ৰব্ৰজনৰ পথটো শুদ্ধভাবে নিৰ্ধাৰণ কৰিব সক্ষম হয়

ঋতুৰ পৰিবৰ্তন আৰু অন্য ঘটনাৰাজীৰ অসংগতিজনিত কাৰণৰ বাবে প্ৰব্ৰজন পদ্ধতি নিৰ্ধাৰণকাৰী উপাদানসমূহ পৰিবৰ্তনশীল যেতিয়া কোন জীৱ এক স্থানৰ পৰা অন্য স্থানলৈ প্ৰব্ৰজন কৰে, তাৰ শক্তি ব্যৱহাৰৰ মাত্ৰা আৰু প্ৰব্ৰজনৰ হাৰ ইটোৰ লগত সিটো সম্পৰ্কিত আৰু লগতে জীৱটোৰ সুৰক্ষাৰ সৈতেও সম্পৰ্কিত প্ৰব্ৰজনৰ পথত যদি কোন পৰিবেশগত বাধাই দেখা দিয়ে, তেতিয়া প্ৰব্ৰজনকাৰীসকলে নিজৰ শক্তি ব্যৱহাৰ কৰি বাধাটো পোনপটিয়াকৈ অতিক্ৰম কৰিব পাৰে নাইবা বাধাটোক পৰিহাৰ কৰি ইয়াৰ চৌপাশেৰে যোৱাত শক্তি ব্যৱহাৰ কৰিব পাৰে কোনো জীৱ যদি এনে কোন স্থানলৈ প্ৰব্ৰজন কৰিছে য'ত খাদ্য বা আবাসৰ বাবে তুমুল প্ৰতিযোগিতা হয়, তেনে ক্ষেত্ৰত প্ৰব্ৰজনৰ হাৰো অধিক হয় ইয়াৰ ফলত পৰোক্ষভাবে কোন জীৱৰ জীয়াই থকাৰ আৰু প্ৰজননৰ সফলতাৰ সম্ভাৱনা বৃদ্ধি কৰাত সহায় হয়

প্ৰব্ৰজনৰ প্ৰকাৰসমূহ হৈছে:
 প্ৰাণীৰ প্ৰব্ৰজন, প্ৰাণীৰ এক অঞ্চলৰ পৰা আন এক অঞ্চললৈ কৰা শাৰীৰিক সঞ্চালন
 চৰাইৰ প্ৰব্ৰজন, চৰাইৰ বহুতো প্ৰজাতিয়ে নিয়মিত কৰা বতৰীয়া পৰিভ্ৰমণ
 মাছৰ প্ৰব্ৰজন, মাছে কৰা নিয়মীয়া পৰিভ্ৰমণ
 পতংগৰ প্ৰব্ৰজন, পতংগৰ বতৰীয়া পৰিভ্ৰমণ
 লেপিড'পটেৰা প্ৰব্ৰজন (), পখিলাৰ পৰিভ্ৰমণ
 ডিয়েল ভাৰ্টিকেল প্ৰব্ৰজন (), সমুদ্ৰৰ কিছু জীৱই প্ৰতিদিনে কৰা পৰিভ্ৰমণ

 তথ্য সংগ্ৰহ 

শ্ৰেণী:পৰিস্থিতি বিজ্ঞান
প্ৰভা অত্ৰে (; ১৩ ছেপ্টেম্বৰ ১৯৩২  ১৩ জানুৱাৰী ২০২৪) কিৰানা ঘৰণাৰ এগৰাকী শাস্ত্ৰীয় সংগীত কণ্ঠশিল্পী আছিল শাস্ত্ৰীয় সংগীতৰ ক্ষেত্ৰখনলৈ তেওঁ আগবঢ়োৱা অৱদানৰ স্বীকৃৰ্তি স্বৰূপে ভাৰত চৰকাৰে তেওঁক ১৯৯০ চনত পদ্মশ্ৰী, ২০০২ চনত পদ্মভূষণ আৰু ২০২২ চনত পদ্মবিভূষণ প্ৰদান কৰে ২০২৪ চনৰ ১৩ জানুৱাৰীত ৯১ বছৰ বয়সত তেওঁৰ মৃত্যু হয়

প্ৰাৰম্ভিক জীৱন আৰু শিক্ষা
১৯৩২ চনৰ ১৩ ছেপ্টেম্বৰত ব্ৰিটিছ ভাৰতৰ অন্তৰ্গত বোম্বে প্ৰেচিডেঞ্চিৰ পুনেত প্ৰভা অত্ৰেৰ জন্ম হৈছিল তেওঁৰ পিতৃৰ নাম আবাচাহেব মাতৃৰ নাম ইন্দিৰাবাই সৰুতে প্ৰভা আৰু ভগ্নী উষাই সংগীতৰ প্ৰতি আগ্ৰহী আছিল যদিও দুয়োৰে কোনোৱেই সংগীতক কেৰিয়াৰ হিচাপে গঢ়ি তোলাৰ পৰিকল্পনা কৰা নাছিল প্ৰভাৰ বয়স আঠ বছৰ বয়সত ইন্দিৰাবাইৰ স্বাস্থ্যৰ অৱনতি ঘটিছিল বন্ধু এগৰাকীৰ পৰামৰ্শ মতে শাস্ত্ৰীয় সংগীতৰ সাধনাৰ জৰিয়তে ভাল অনুভৱ কৰাত সহায় কৰিব বুলি তেওঁ শাস্ত্ৰীয় সংগীতৰ কেইটামান পাঠ লৈছিল সেই পাঠবোৰ শুনি প্ৰভায়ে শাস্ত্ৰীয় সংগীত শিকিবলৈ অনুপ্ৰাণিত হৈছিল

তেওঁৰ সংগীতৰ প্ৰশিক্ষণ গুৰু-শিষ্য পৰম্পৰাত হৈছিল সুৰেশবাবু মানে আৰু হিৰাবাই বদোদেকাৰৰ পৰা তেওঁ কিৰানা ঘৰণাৰ পৰা শাস্ত্ৰীয় সংগীত শিকিছিল7 তেওঁৰ সংগীতৰ ক্ষেত্ৰত আমিৰ খানৰ খেয়াল আৰু গুলাম আলী খানৰ থুমৰী প্ৰভাৱ স্বীকাৰ কৰে কিছু সময়ৰ বাবে তেওঁ কথক নৃত্য শৈলীৰ আনুষ্ঠানিক প্ৰশিক্ষণো গ্ৰহণ কৰিছিল

সংগীত অধ্যয়ন কৰি থাকোঁতে প্ৰভাই পুনেৰ ফাৰ্গুচন কলেজৰ পৰা বিজ্ঞান শাখাত স্নাতক ডিগ্ৰী লাভ কৰে পিছলৈ তেওঁ পুনে বিশ্ববিদ্যালয়ৰ পৰা আইনৰ স্নাতক ডিগ্ৰী লাভ কৰে ইয়াৰ উপৰিও তেওঁ গন্ধৰ্ব মহাবিদ্যালয় মণ্ডলৰ পৰা সংগীত আলংকাৰ উপাধি (সংগীতৰ স্নাকোত্তৰ), ট্ৰিনিটি লাবান কনজাৰ্ভেটৰী অৱ মিউজিক এণ্ড ডান্স, লণ্ডন (ৱেষ্টাৰ্ণ মিউজিক থিয়ৰী গ্ৰেড-চতুৰ্থ)ত অধ্যয়ন কৰিছিল পিছলৈ তেওঁ সংগীত বিষয়ত পি এইচ ডিও লাভ কৰে তেওঁৰ ডক্টৰেট ডিগ্ৰীৰ থিছিছৰ শিৰোনাম আছিল স্বৰগম আৰু ই ভাৰতীয় শাস্ত্ৰীয় সংগীতত ইয়াৰ ব্যৱহাৰ

কৰ্মজীৱন
ড প্ৰভা কিশোৰ তাভিয়াদ () এগৰাকী ভাৰতীয় ৰাজনীতিবিদ আৰু ভাৰতৰ ১৫ সংখ্যক লোকসভাৰ সংসদৰ সদস্য গুজৰাটৰ দহোড় সমষ্টিক তেওঁ প্ৰতিনিধিত্ব কৰে আৰু ভাৰতীয় জাতীয় কংগ্ৰেছ ৰাজনৈতিক দলৰ সদস্য.
প্ৰাথমিক জীৱন আৰু শিক্ষা
প্ৰভা তাভিয়াদৰ জন্ম হৈছিল গুজৰাটৰ সাবৰকান্ত জিলাৰ ধনধাসন গাঁৱত তাভিয়াড এগৰাকী চিকিৎসা বিজ্ঞানী৷ তেওঁ চিকিৎসা বিজ্ঞানত এম.ডি আৰু ডি.জি.অ. কৰিছে৷ তেওঁ আহমেদাবাদৰ বি.জে.মেডিকেল কলেজৰ পৰা উক্ত ডিগ্ৰী লাভ কৰিছে.
ৰাজনৈতিক কীৱন
ভাৰতীয় জনতা পাৰ্টিৰ বাবুভাই খিমাভাই কটাৰাক পৰাভূত কৰি প্ৰথমবাৰৰ বাবে গুজৰাট দহোড় সমষ্টিৰ পৰা লোকসভাৰ সাংসদ হয় খিমাভাই কটাৰা সমষ্টিটোৰ পৰা একেৰাহে দুটা কাৰ্যকাল লোকসভালৈ (১৩ আৰু ১৪) নিৰ্বাচিত হৈছিল
তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
প্ৰভা আৰ. চেটাৰ্জী () ভাৰতৰ বাংগালুৰুৰ জন এফ ৱেলচ টেকন'লজি চেণ্টাৰ (পূৰ্বৰ জেনেৰেল ইলেক্ট্ৰিক গ্ল'বেল ৰিচাৰ্চ এণ্ড টেকন'লজি ডেভেলপমেণ্ট চেণ্টাৰ)ৰ এগৰাকী ভাৰতীয় বিজ্ঞানী

তেওঁ পূৰ্বে হায়দৰাবাদৰ ইণ্ডিয়ান ইনষ্টিটিউট অৱ কেমিকেল টেকনলজিৰ জ্যেষ্ঠ বিজ্ঞানী আৰু ভাৰতৰ ছচাইটি ফৰ বায়মেটেৰিয়েলছ এণ্ড আৰ্টিফিচিয়েল অৰ্গেনছৰ কাৰ্যনিৰ্বাহক সমিতিৰ পূৰ্বৰ সদস্য আছিল তেওঁ মূলতঃ ভাৰতৰ বৈজ্ঞানিক আৰু কাৰিকৰী শিক্ষাৰ সৈতে জড়িত কাম কৰে

 শিক্ষা 
তেওঁ কেৰালাৰ অট্টাপ্লামৰ ওচৰৰ এখন অবৰ্ণনীয় গাঁৱৰ এখন সৰু কলেজৰ পৰা স্নাতক ডিগ্ৰী লাভ কৰে কলেজীয়া ছাত্ৰী হিচাপে বাংগালুৰুৰ ভাৰতীয় বিজ্ঞান প্ৰতিষ্ঠানৰ পৰা ৰাষ্ট্ৰীয় বিজ্ঞান প্ৰতিভা অনুসন্ধান বৃত্তি লাভ কৰে এই বৃত্তিটোৱে তেওঁক স্নাতকোত্তৰ, ১৯৭৭ চনত পি.এইচডি. আৰু তাৰ পাছত বিজ্ঞানত কেৰিয়াৰ গঢ়িবলৈ সহায় কৰে

 কেৰিয়াৰ 
প্ৰভাৰ কেৰিয়াৰ ট্ৰেজেক্টৰীত একাডেমী চৰকাৰী গৱেষণা আৰু উন্নয়ন আৰু তাৰ পাছত উদ্যোগত ষ্টিণ্ট জড়িত হৈ আছে তেওঁ ঔদ্যোগিক গৱেষণাৰ বাবে ভাস্কিক বঁটা আৰু এম.আৰ.এছ.আই লেকচাৰ বঁটা লাভ কৰিছিল তেওঁ ভাৰতৰ বৈজ্ঞানিক আৰু কাৰিকৰী শিক্ষাৰ নীতিৰ সৈতেও জড়িত

 বঁটা 
চেটাৰ্জীয়ে ভাস্কিক বঁটা (ঔদ্যোগিক গৱেষণা) আৰু এম.আৰ.এছ.আই. বক্তৃতা বঁটা লাভ কৰিছে

 তথ্যসূত্ৰ 

শ্ৰেণী:বিংশ শতিকাৰ ভাৰতীয় অভিযন্তা
শ্ৰেণী:ভাৰতীয় মহিলা অভিযন্তা
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
প্ৰভা মল্লিকাৰ্জুন ( ; জন্ম: ১৫ মাৰ্চ ১৯৭৬) এগৰাকী ভাৰতীয় ৰাজনীতিবিদ আৰু ১৮ নং লোকসভাত দৱনাগেৰেক প্ৰতিনিধিত্ব কৰা সংসদৰ সদস্য৷ 
 প্ৰাৰম্ভিক জীৱন আৰু নেপথ্য 
অৰ্হতাৰ ফালৰ পৰা প্ৰভা মল্লিকাৰ্জুন এগৰাকী দন্ত চিকিৎসক আৰু স্বাস্থ্যসেৱাৰ সক্ৰিয় কৰ্মী তেওঁ ১৯৯৮ চনত ডিগ্ৰী লাভ কৰিছিল৷
ৰাজনৈতিক জীৱন
২০২৪ চনৰ ভাৰতীয় সাধাৰণ নিৰ্বাচনত তেওঁ ভাৰতীয় জাতীয় কংগ্ৰেছৰ প্ৰাৰ্থী হিচাপে দভানাগেৰে আসন লাভ কৰে বিজেপিৰ গায়িত্ৰী সিদ্ধেশ্বৰক ২৬,০৯৪ টা ভোটৰ ব্যৱধানত পৰাস্ত কৰে

বাপুজী এডুকেচনেল এছ'চিয়েচন, দাভানাগেৰেৰ ব'ৰ্ডৰ সদস্য হিচাপেও কাৰ্যনিৰ্বাহ কৰিছিল
 ব্যক্তিগত জীৱন 
১৯৯৮ চনৰ ১ ফেব্ৰুৱাৰীত কৰ্ণাটক চৰকাৰৰ খনি আৰু ভূতত্ত্ব আৰু উদ্যান শস্য মন্ত্ৰী হিচাপে কৰ্মৰত এছ এছ মল্লিকাৰ্জুন (দৱনাগেৰে দক্ষিণৰ প্ৰাক্তন মন্ত্ৰী তথা বৰ্তমানৰ বিধায়ক শমানুৰু শিৱশংকৰপ্পাৰ পুত্ৰ)ৰ সৈতে তেওঁৰ বিবাহ হয়

সমৰ্থ, শ্ৰেষ্ঠ আৰু শিৱ তেওঁলোকৰ সন্তান
তথ্যসূত্ৰ
শ্ৰেণী:চিকিৎসাবিদ
শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
প্ৰভা ৰাও  ( ৪ মাৰ্চ ১৯৩৫  ২৬ এপ্ৰিল ২০১০) এগৰাকী ভাৰতীয় ৰাজনীতিবিদ আৰু মৃত্যুৰ সময়ত ভাৰতৰ ৰাজস্থান ৰাজ্যৰ ৰাজ্যপাল আছিল ২০১০ চনৰ ২৫ জানুৱাৰীত শিমলাত উৰ্মিলা সিঙে দায়িত্ব লোৱাৰ পিছত হিমাচল প্ৰদেশৰ ৰাজ্যপালৰ পৰা বদলি হোৱাৰ পিছত তেওঁক ৰাজস্থানৰ ৰাজ্যপাল হিচাপে নিযুক্তি দিয়া হয়  প্ৰথম অৱস্থাত ৰাজস্থানৰ পূৰ্বৰ ৰাজ্যপাল এছ. সিঙে হিমাচল প্ৰদেশৰ ৰাজ্যপালৰ দায়িত্বৰ লগতে ৰাজস্থানৰ ৰাজ্যপাল হিচাপে অতিৰিক্ত দায়িত্ব লাভ কৰে ২০০৮ চনৰ ১৯ জুলাইৰ পৰা হিমাচল প্ৰদেশৰ ৰাজ্যপালৰ দায়িত্ব পালন কৰি মহাৰাষ্ট্ৰ প্ৰদেশ কংগ্ৰেছ কমিটীৰ প্ৰাক্তন সভানেত্ৰী হিচাপে কাৰ্যনিৰ্বাহ কৰিছিল তেওঁ ৱৰ্ধাৰ পৰাই আহিছিল আৰু তেওঁৰ অৰুণ ৱাছু নামৰ এজন ভাতৃ আছে

ত্ৰয়োদশ লোকসভাত সংসদৰ সদস্য আছিল আৰু মহাৰাষ্ট্ৰৰ ৱাৰ্ধা (লোকসভা সমষ্টি)ৰ পৰা নিৰ্বাচিত হৈছিল          ১৯৭২ চনত পুলগাঁৱৰ পৰা প্ৰথমবাৰৰ বাবে মহাৰাষ্ট্ৰ বিধানসভালৈ নিৰ্বাচিত হয়

তেওঁ এগৰাকী প্ৰাক্তন খেলুৱৈ আছিল আৰু তেওঁ মহাৰাষ্ট্ৰক প্ৰতিনিধিত্ব কৰিছিল লং জাম্প, হাই জাম্প, হাৰ্ডলছ, ডিস্কাছ থ্ৰ, আৰু দৌৰত সংগীত শিল্পী হিচাপে ৰাজনীতি আৰু সংগীতত স্নাতকোত্তৰ ডিগ্ৰী লাভ কৰিছিল

মৃত্যু
২০১০ চনৰ ২৬ এপ্ৰিলত নতুন দিল্লীৰ যোধপুৰ ঘৰত হাৰ্ট এটেকত আক্ৰান্ত হৈ ৰাউৰ মৃত্যু হয় তেওঁ ৰাজস্থানৰ একেৰাহে দ্বিতীয়গৰাকী ৰাজ্যপাল হিচাপে কাৰ্যনিৰ্বাহ কৰি মৃত্যুবৰণ কৰে       

তথ্যসূত্ৰ
প্ৰভাত মুখাৰ্জী (, ১৯১৭-১৯৯৭) এজন ভাৰতীয় চলচ্চিত্ৰ পৰিচালক, অভিনেতা আৰু গ্ৰন্থ ৰচয়িতা আছিল তেওঁ বঙালী, অসমীয়া, উৰিয়া আৰু হিন্দী ভাষাৰ চলচ্চিত্ৰত কাম কৰিছে মুখাৰ্জীৰ কৰ্মজীৱনৰ আৰম্ভণি আকাশবাণী যোগে ১৯৫০ত বঙালী চলচ্চিত্ৰত অভিনয় আৰম্ভ কৰে ১৯৫৬ত প্ৰথম ছবি মা পৰিচালনা কৰিছিল তেওঁৰ পত্নী অৰুন্ধতী দেৱীয়ে এই ছবিত ভুমূকি মাৰিছিল মুখাৰ্জীয়ে পশুপতি চেতাৰ্জীৰ ষোড়শী (১৯৫৪) ছবিত অভিনেতা হিচাপে অৰুন্ধতীৰ সৈতে একেলগে কাম কৰিছিল কিন্তু তেওঁলোকৰ যুগ্মজীৱন বেছিদিন নিটিকিল ১৯৫৭ চনত অৰুন্ধতীয়ে বাৰ্লিন চলচ্চিত্ৰ মহোৎসৱত পৰিচালক তপন সিনহাক লগ পায় আৰু পিছলৈ অৰুন্ধতী দেৱী আৰু সিনহাই বিবাহপাশত আৱদ্ধ হয় ১৯৬০লৈকে মুখাৰ্জীয়ে আৰু তিনিখন ছবি পৰিচালনা কৰিছিল

১৯৫৯ত তেওঁ পৰিচালনা কৰা অসমীয়া ছবি পূবেৰুণে মুক্তি পায় ছবিখন ১৯৬০ চনত বাৰ্লিন চলচ্চিত্ৰ মহোৎসৱত প্ৰদৰ্শিত হয় তেওঁ ছবিখনৰ চিত্ৰনাট্যও লিখিছিল ১৯৬২ৰ পৰা ১৯৬৪লৈ মুখাৰ্জীয়ে কমেও পাঁচখন উৰীয়া ভাষাৰ ছবি নিৰ্মাণ কৰে ইয়াৰে এখন দস্যু ৰত্নাকৰ (১৯৬২), যিখন উৰীয়া অভিনেতা প্ৰশান্ত নন্দৰ  প্ৰথম ছবি ১৯৭২ চনত জম্মু আৰু কাশ্মীৰ চৰকাৰে প্ৰযোজনা কৰা মহজুৰ নামেৰে জনাজাত  কাশ্মীৰৰ জাতীয় কবি গোলাম আহমদৰ (১৮৮৫-১৯৫২) জীৱনভিত্তিক শ্বায়েৰ-ই-কাশ্মীৰ মহজুৰ পৰিচালনা কৰে এইখন মুখাৰ্জীৰ প্ৰথম হিন্দী ছবি নাম ভূমিকাত বলৰাজ সাহানীয়ে অভিনয় কৰিছিল ইয়াৰ পিছত মুখাৰ্জীয়ে পুনৰ বঙালী ভাষাৰ ছবিলৈ ঘূৰি অহাৰ মাজৰচোৱা সময়ত আৰু দুখন হিন্দী ছবিৰ কাম কৰে

দ্বিতীয় বিবাহো ব্যৰ্থ হোৱাৰ পিছত মুখাৰ্জী শিৰডীলৈ যায় সাই বাবাৰ শিকনিসমূহ গ্ৰহণ কৰি শিৰডীত মুক্তি নামেৰে বঙালী ভাষাত এখন গ্ৰন্থ লিখে

 চলচ্চিত্ৰপঞ্জী 
অভিনেতা ৰূপে
 ১৯৫৩: মালঞ্চ (পৰিচালক:প্ৰফুল্ল ৰয়)
 ১৯৫৪: ষোড়শী (পৰিচালক:পশুপতি চেতাৰ্জী)
 ১৯৫৬: চলাচল (পৰিচালক:অসিত সেন)
 ১৯৫৮: মাহুত বন্ধুৰে (পৰিচালক ভূপেন হাজৰিকা)
 ১৯৬৯: শনিবাৰ (পৰিচালক:বাৰিন সাহা)

পৰিচালক ৰূপে
 ১৯৫৬: মা (বঙালী)
 ১৯৫৭: মমতা (বঙালী)
 ১৯৫৮: পূবেৰুণ (অসমীয়া)
 ১৯৫৯: বিচাৰক
 ১৯৬০: আকাশ-পাতাল
 ১৯৬২: দস্যু ৰত্নাকৰ (উৰিয়া)
 ১৯৬২: নুুুৱা বৌ
 ১৯৬৩: জীৱন সাথী
 ১৯৬৪: মানিক যদি (উৰিয়া)
 ১৯৬৪: সাধনা
 ১৯৬৫: দেৱতাৰ দ্বীপ
 ১৯৭২: শায়েৰ-ই- কাশ্মীৰ মহজুৰ (হিন্দী)
 ১৯৭৩: চিমনী কা ধুঁৱা (হিন্দী)
 ১৯৭৩: সোনাল
 ১৯৭৫: বন্দী বিধাতা (বঙালী)
 ১৯৭৮: তুষাৰ তীৰ্থ অমৰনাথ (বঙালী)

তথ্য উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:বঙালী ভাষাৰ চলচ্চিত্ৰ পৰিচালক
শ্ৰেণী:ওড়িয়া ভাষাৰ চলচ্চিত্ৰ পৰিচালক
প্ৰভাত শৰ্মা (; ৭ জুলাই ১৯৩৫ - ২ মাৰ্চ ২০২১) এগৰাকী ভাৰতীয় সংগীতজ্ঞ, বাঁহী বাদক আৰু লোকসংগীতৰ সাধক তেওঁ ১৯৬০ৰ দশকৰ পৰা ১৯৯০ৰ দশকৰ শেষচোৱালৈকে অসম চৰকাৰৰ তথ্য আৰু গণসংযোগ বিভাগত ষ্টাফ আৰ্টিষ্ট আছিল ১৯৭৩ চনত তেওঁ আকাশবাণী গুৱাহাটী কেন্দ্ৰত যোগদান কৰি ১৯৯৮ চনত চাকৰিৰ পৰা অৱসৰ গ্ৰহণ কৰিছিল

তেওঁ অসমৰ থলুৱা বাদ্যযন্ত্ৰীক লৈ 'পাঞ্চজন্য শংখধ্বনি' নামৰ এটি সুৰসমলয় দল গঠন কৰিছিল পিছলৈ ইয়াক 'দেৱগান্ধাৰ' নামেৰে নামকৰণ কৰা হয় 'ব্লেকমানী', 'সন্তান', 'সন্ধ্যাৰাগ', 'সাৰথি', 'আপোনজন', 'মোহমুক্তি', 'অনল', 'কদমতলে কৃষ্ণ নাচে', 'শ্ৰীমন্ত শঙ্কৰদেৱ' ইত্যাদি অসমীয়া ছবিত প্ৰভাত শৰ্মাই সংগীত পৰিচালক ৰূপে কাম কৰাৰ উপৰিও দূৰদৰ্শন কেন্দ্ৰ গুৱাহাটীত প্ৰচাৰিত ধাৰাবাহিক 'পথৰুঘাটে ৰিঙিয়ায়' আৰু 'বৃকোদৰ বৰুৱাৰ বিয়া' ত তেওঁ সংগীত পৰিচালনা কৰিছিল

২০০১ চনত তেওঁক অসম চৰকাৰে 'শিল্পী দিৱস বঁটা' প্ৰদান কৰে অসমীয়া লোকসংগীতৰ ক্ষেত্ৰলৈ আগবঢ়োৱা অৱদানৰ স্বীকৃতি স্বৰূপে ২০০৪ চনত তেওঁ সংগীত নাটক একাডেমী বঁটা লাভ কৰিছিলবিস্ময়, জুন সংখ্যা, ২০১৬, মহীৰূহ প্ৰভাত শৰ্মা ৭ জুলাই জন্মিদন উপলক্ষে ২০২১ চনৰ ২ মাৰ্চত তেওঁৰ মৃত্যু হয়

শিক্ষা
বাঁহী বজাই থকা অৱস্থাত প্ৰভাত শৰ্মা
প্ৰভাত শৰ্মাই বৰপেটা চহৰৰ বিদ্যাপীঠত দশম শ্ৰেণীলৈ শিক্ষা গ্ৰহণ কৰে আৰু তাৰ পিছত তেওঁ সুন্দৰীদিয়া সত্ৰৰ গংগাধৰ দেৱ মিশ্ৰ আৰু সত্য কৃষ্ণ দেৱ মিশ্ৰৰ পৰা সত্ৰীয় সংগীতকে ধৰি বৰগীতৰ শিক্ষা গ্ৰহণ কৰে সৰুৰ পৰা সংগীতৰ প্ৰতি ৰাপ থকা শৰ্মাই ভাৰতৰ শাস্ত্ৰীয় সংগীত আৰু অসমৰ লোক সংগীতৰ প্ৰাথমিক জ্ঞান আহৰণ কৰে বৰপেটাৰ জয়কৃষ্ণ সংগীত বিদ্যাপীঠৰ মতিলাল দাস আৰু গিৰিশ চন্দ্ৰ দাসৰ পৰা পিছলৈ তেওঁ বৰপেটা স্থিত বৰগীত গায়ক নৰহৰি বুঢ়া ভকত, যাদৱ চন্দ্ৰ পাঠক আৰু দয়াল চন্দ্ৰ সূত্ৰধাৰৰ পৰা সত্ৰীয়া সংগীতৰ পুংখানুপুংখ জ্ঞান আহৰণ কৰে অনাঁতাৰ শিল্পী আব্দুল ৰেহমানৰ পৰাও তেওঁ বাঁহীৰ ভাৰতীয় শাস্ত্ৰীয় সংগীতৰ শিক্ষা লয় তাৰ উপৰিও প্ৰভাত শৰ্মাই কলকাতাস্থিত বাঁহীবাদক গৌৰ গোস্বামীৰ পৰাও বাঁহীৰ প্ৰশিক্ষণ অৰ্জন কৰে

তথ্য উৎস

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:বাদ্যযন্ত্ৰী
শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:সংগীত নাটক একাডেমী বঁটা বিজয়ী
প্ৰভাতী পখীৰ গান () ১৯৯২ চনত মুক্তি পোৱা এখন অসমীয়া চলচ্চিত্ৰ ছবিৰ পৰিচালক মুনিন বৰুৱা কাহিনী- অমূল্য কাকতিৰ ৰাজকুমাৰ পিকচাৰ্ছৰ বেনাৰত নিৰ্মাণ কৰা ছবিখন প্ৰযোজনা কৰিছিল বিজয় নাৰায়ণ তিৱাৰী আৰু অমৰ নাথ তিৱাৰীয়ে সংগীত জে পি দাসৰ প্ৰভাতী পখীৰ গানৰ মাজেৰে নিবনুৱা সমস্যা, দুৰ্নীতি আদি সামাজিক বিষয়ক কেন্দ্ৰ কৰি গঢ় লৈ উঠা যুৱপ্ৰজন্মৰ হতাশা আৰু আশাৰ এখন নিৰ্মোহ ছবি অংকন কৰা হৈছে
কাহিনীৰ সাৰাংশ
সেউজপুৰ মিলন সংঘ- এসময়ৰ কলা-সংস্কৃতিৰ চৰ্চা হৈছিল কিন্তু এতিয়া সংঘৰ ঘৰটো উৱলি গৈছে তথাপি তাতেই ডেকা লৰাজাকে আড্ডা মাৰে কোনোবাই কেৰম খেলে কেইজনমানে আকৌ গীটাৰত টুংটুঙাই সংগীতৰো চৰ্চা কৰে চাকৰিৰ দৰ্খাস্ত দি দি ভাগৰি পৰা কোনোবাই আকৌ তাতে আহি অলপ জিৰায় ছবি পৰিচালক হোৱাৰ সপোন দেখা কোনোবাই আকৌ পেটৰ তাড়নাত ধনী ঠিকাদাৰৰ সহকাৰী ৰূপে কাম কৰে আৰু সংঘলৈ আহি মনৰ দুখখিনি উজাৰি দিয়ে কেতিয়াবা নিৰাশ হয় তেওঁলোক কিন্তু তাৰ মাজতে তেওঁলোকে পোহৰৰ সপোন দেখে
অভিনয় শিল্পী

প্ৰাঞ্জল শইকীয়া
তপন দাস
মৃদুলা বৰুৱা
সঞ্জীৱ হাজৰিকা
বিদ্যুৎ চক্ৰৱৰ্তী
পূৰৱী শৰ্মা ভট্টাচাৰ্য
জয়ন্ত দাস
মিৰেল কুদ্দুচ
কুলদা কুমাৰ ভট্টাচাৰ্য
অৰুণ নাথ
ডাঃ হাদি আলম বৰা
ধীৰু ভূঞা
বাদল দাস
হেমন্ত দত্ত
অৰুণ বৰুৱা
বিউতি সভাপণ্ডিত
ডাঃ হেমেন বৰ্মণ
সাধন হাজৰিকা
ভবেশ দাস
মীনা কুমাৰী বৰ্মন
ৰাণা তামুলী
মঞ্জুলা বৰুৱা
শম্ভু গুপ্তা
চাকিৰ হাজৰিকা

সঙ্গীত
সংগীত পৰিচালনা জে পি দাসৰ

তথ্যউৎস

শ্ৰেণী:অসমীয়া চলচ্চিত্ৰ

শ্ৰেণী:অসমীয়া চলচ্চিত্ৰ
শ্ৰেণী:১৯৯০ দশকৰ অসমীয়া চলচ্চিত্ৰ
প্ৰভাতী গোৱা অসমৰ ঠাইবিশেষে প্ৰতিবছৰে পুহমাহত চলি অহা এটা পৰম্পৰা৷ এই পৰম্পৰাৰ সৈতে মাঘবিহুৰ ওচৰ সম্পৰ্ক আছে বুলি ধাৰণা কৰা হয়৷প্ৰভাতী আৰু মাঘ বিহু-ববিতা কলিতা, প্ৰান্তিক, ১৬ জানুৱাৰী, ২০১২ 

 ৱিৱৰণ 
সমগ্ৰ পুহমাহ জুৰি সুৰ্যোদয়ৰ পূৰ্বেই গাঁৱৰ যুৱক আৰু আদহীয়া লোকসকলে গাঁৱৰ বাটে বাটে প্ৰভাতী গায়৷ এই প্ৰভাতী গোৱাত শংখ, ঘণ্টা, খুটিতাল, খোল, মৃদংগ, ডম্বৰু আদি বাদ্যযন্ত্ৰ ব্যৱহাৰ কৰা হয়৷ সমনীয়াই শংখ বজাই দলৰ বাকীসকলক পুৱাতে জগোৱাৰ নিয়ম৷ তাৰপাছত সকলোৱে দল বান্ধি হৰিধ্বনি দি গীত জোৰে৷

প্ৰভাতীত সাধাৰণতে শ্ৰীমন্ত শংকৰদেৱ আৰু মাধৱদেৱ বিৰচিত বৰগীতসমূহ পৰিবেশন কৰা হয়৷ এই বৰগীতসমূহ বাদ্যযন্ত্ৰ সংগত কৰি সমস্বৰে গায়৷

 লোকবিশ্বাস 
লোকবিশ্বাস অনুসৰি পুহ মাহত প্ৰভাতী নাগালে উৰুকাৰ ধুনি জ্বলাব নোৱাৰি৷ তেনেদৰে প্ৰভাতী নাগালে মাঘৰ বৰদোমাহীৰ দিন ৰাইজৰ চোতালত নাম গোৱাৰ পৰাও বিৰত থাকিব লাগে৷

 তথ্যউৎস 

শ্ৰেণী:অসমৰ সংস্কৃতি
প্ৰভাবেন শ্বাহ ()  এগৰাকী ভাৰতীয় স্বাধীনতা সংগ্ৰামী আৰু সমাজ কৰ্মী ১৯৪২ চনত মহাত্মা গান্ধীয়ে ভাৰত ত্যাগ আন্দোলন আৰম্ভ কৰোঁতে প্ৰভাবেনৰ বয়স আছিল বাৰ বছৰ তেতিয়াৰ পৰাই তেওঁ বিদেশী বস্ত্ৰ ত্যাগ কৰাৰ অৰ্থে যঁতৰত সূতা কাটি খাদী কাপোৰ বৈ উলিয়াইছিল আৰু একেৰাহে ছমাহ মৰাপাটৰ বস্তাত শুই আন্দোলনৰ প্ৰতি সমৰ্থন জাহিৰ কৰিছিল শিক্ষা, স্বাস্থ্য, মহিলা কল্যাণ, প্ৰাকৃতিক দুৰ্যোগৰ সময়ত সহায় আদি বিভিন্ন জনকল্যাণ মুখী কামেৰে সমাজলৈ আগবঢ়োৱা তেওঁৰ একনিষ্ঠ অৱদানৰ বাবে ভাৰত চৰকাৰে প্ৰভাবেনক বিৰানব্বৈ বছৰ বয়সত পদ্মশ্ৰী বঁটাৰে বিভূষিত কৰে

সংক্ষিপ্ত জীৱনী
স্কুলীয়া জীৱনতে মহাত্মা গান্ধীৰ আদৰ্শৰে প্ৰভাবেন উদ্বুদ্ধ হৈছিল আৰু যঁতৰত সূতা কাটি কপাহী কাপোৰ বৈ উলিয়াই স্বদেশী আন্দোলনৰ সপক্ষে প্ৰতীকী সমৰ্থন আগবঢ়াইছিল বৰডোলিৰ স্বৰাজ আশ্ৰমত থকাৰ সময়ত ছমাহতকৈও অধিক কাল মৰাপাটৰ বস্তাত শুই প্ৰভাবেনে এগৰাকী একনিষ্ঠ স্বাধীনতা সেনানীৰ নিদৰ্শন দাঙি ধৰিছিল ভাৰতে স্বাধীনতা লাভ কৰাৰ পাছৰে পৰা তেওঁ স্বদেশৰ মানুহৰ সেৱাৰ অৰ্থে জীৱন উৎসৰ্গা কৰিছিল শিক্ষা, স্বাস্থ্য, প্ৰাকৃতিক দুৰ্যোগ আদি বিভিন্ন ক্ষেত্ৰত তেওঁ কাম কৰিছিল 

সপ্তম শ্ৰেণীতে পঢ়া সামৰি প্ৰভাবেন বিবাহপাশত আৱদ্ধ হয় তেওঁ স্বামী সুভাষ আছিল বিদ্যুৎ বিভাগৰ কৰ্মচাৰী বিবাহসূত্ৰে প্ৰভাবেনৰ এটি সন্তানৰ মাতৃ ১৯৬০ চনত স্বামীৰ চাকৰি সূত্ৰে বৰডোলিলৈ থাকিবলৈ আহি প্ৰভাবেনে তাত এখন বিদ্যালয়ৰ অভাৱ অনুভৱ কৰে আৰু শিশুৰ বাবে এখন গুজৰাটী মাধ্যমৰ প্ৰাইমেৰী স্কুল আৰম্ভ কৰে তেওঁ স্কুলখনৰ নাম দিছিল বাল মন্দিৰ বিদ্যালয়ত তেওঁ নিজৰ কন্যাৰ সৈতে কেইটিমান শিশুক পঢ়াবলৈ আৰম্ভ কৰি পিছত লাহে লাহে শিক্ষাদানৰ বাবে কেইবাগৰাকীও শিক্ষক নিয়োগ কৰে শিক্ষক সকলক বেতন দিবলৈ তেওঁ এখন খাদী আশ্ৰমত কেৰাণীৰ কাম কৰি টকা সংগ্ৰহ কৰিছিল একেদৰে পৰিয়ালটো যেতিয়া দমনলৈ বদলি হৈ আহে, তাতো তেওঁলোক একে পৰিস্থিতিৰ সন্মুখীন হয় কিন্তু ইয়াত প্ৰভাবেনে স্কুল নুখুলি এটি মহিলা মণ্ডল খোলে, যি তেওঁক স্কুল এখন আৰম্ভ কৰিবলৈ সহায় কৰে দমন মহিলা মণ্ডল নামৰ এই মহিলা সংগঠনটো ১৯৬৩ চনত গঠিত হৈছিল ৰক্ষণশীল গাঁৱলীয়া পৰিৱেশত, যি সময়ত পৰ্দা প্ৰথা বিৰাজ কৰিছিল সেই সময়ত এই সংগঠনে এক বিপ্লৱ সূচনা কৰিছিল আৰু মহিলা সকলক নিজৰ মনৰ কথা ৰাখিবলৈ এখন মঞ্চ দিছিল ৰাজহুৱা অনুদানেৰে এই নাৰী সংগঠনটিয়ে দুখন গুজৰাটী আৰু ইংৰাজী মাধ্যমৰ বিদ্যালয় প্ৰতিষ্ঠা কৰিছিল

সদস্য সংখ্যা বাঢ়ি মহিলা মণ্ডল ক্ৰমে শক্তিশালী হয় আৰু প্ৰভাবেন আৰু তেওঁৰ দলটিয়ে পাপড় তৈয়াৰ কৰা, চিলাই, গেলামলৰ দোকান চলোৱা আদি ক্ষুদ্ৰ ব্যৱসায় চলাবলৈ মহিলা সকলক আৰ্থিক সহায় আগবঢ়াবৰ বাবে এটি ক্ৰেডিট সংস্থা প্ৰতিষ্ঠা কৰে

১৯৬৫ চনৰপৰা ১৯৭১ চনলৈ সৈনিক আৰু শ্বহীদ সকলৰ পৰিয়াললৈ ধন সংগ্ৰহৰ ক্ষেত্ৰতো মহিলা মণ্ডলে এক গুৰুত্বপূৰ্ণ ভূমিকা লৈছিল আৰু দুয়োখন যুদ্ধৰ সময়ত সীমান্তত থাকি যুদ্ধ কৰা সৈনিকসকললৈ প্ৰভাবেন আৰু তেওঁৰ দলে নিজ হাতে চুৱেটাৰ গুঁঠি পঠাইছিল ১৯৮৪ চনৰ ভূপালৰ গেছ দুৰ্ঘটনা, ২০০১ৰ কচ্ছৰ বিনাশকাৰী ভূমিকম্প আৰু ২০১৮ চনৰ কেৰেলাৰ দুৰ্দান্ত বানৰ সময়তো দুৰ্দশাগ্ৰস্ত সকলৰ বাবে এই দলটিয়ে কাপোৰ সংগ্ৰহৰ কাৰ্যক্ৰম হাতত লৈছিল

কেইবা দশক জুৰি বিপদগ্ৰস্ত সকলৰ বাবে নিৰলস ভাৱে কাম কৰি প্ৰভাবেনে সমাজ কৰ্মী অভিধা লাভ কৰিছে আৰু ২০২২ চনত ভাৰত চৰকাৰে পদ্মশ্ৰী বঁটা প্ৰদানেৰে তেওঁৰ কৰ্মক ৰাজহুৱা স্বীকৃতি দিছে

তথ্যসূত্ৰ
শ্ৰেণী:ভাৰতৰ ব্যক্তি
শ্ৰেণী:সমাজকৰ্মী
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:পদ্মশ্ৰী বঁটা বিজয়ী
প্ৰভাস চন্দ্ৰ গোস্বামী () এগৰাকী অৰ্থনৈতিক বুৰঞ্জী সাহিত্যৰ লেখক হোৱাৰ লগতে এজন অধ্যাপক আছিল

জন্ম আৰু বংশ পৰিচয়

১১ডিচেম্বৰ, ১৯২২ চনত তেখেতৰ জন্ম হয় 
অসমীয়া সাহিত্যৰ বুৰঞ্জী(প্ৰথম খণ্ড), অসম প্ৰকাশন, সম্পাদক:বিশ্বেশ্বৰ হাজৰিকা, দ্বিতীয় প্ৰকাশ ২০১৬, পৃষ্ঠা নং ৪৫৮

শিক্ষা

তেখেতে নলবাৰী গৰ্ডনৰ পৰা হাইস্কুলীয়া শিক্ষা শেষ কৰে 

যোৰহাট জগন্নাথ বৰুৱা মহাবিদ্যালয়ৰ পৰা ১৯৪৩ চনত আই-কম ডিগ্ৰী লাভ কৰে 

স্নাতক ডিগ্ৰী লাভ কৰে কলিকতাৰ এখন মহাবিদ্যালয়ৰ পৰা ১৯৪৫ চনত 

স্নাতকোত্তৰ ডিগ্ৰী লাভ কৰে কলিকতাৰ এখন  বিশ্ববিদ্যালয়ৰ পৰা ১৯৪৭ চনত 

বি এল ডিগ্ৰী লাভ কৰে কলিকতা বিশ্ববিদ্যালয়ৰ পৰা ১৯৪৯ অসমীয়া সাহিত্যৰ বুৰঞ্জী(প্ৰথম খণ্ড), অসম প্ৰকাশন, সম্পাদক:বিশ্বেশ্বৰ হাজৰিকা, দ্বিতীয় প্ৰকাশ ২০১৬, পৃষ্ঠা নং ৪৫৮

চাকৰি জীৱন

প্ৰভাস চন্দ্ৰ গোস্বামীয়ে ১৯৪৮ চনত গুৱাহাটী বিশ্ববিদ্যালয়ৰ বাণিজ্য বিভাগৰ প্ৰবক্তা হিচাপে কাম কৰিছিল 

তেখেতে ১৯৬০-৭৪ চনত উত্তৰ-পূৱ ভাৰতৰ কৃষি-অৰ্থনীতি গৱেষণা কেন্দ্ৰ, যোৰহাট, ক্ৰমে গৱেষণা বিষয়া, সহকাৰী সঞ্চালক ৰূপে কাম কৰিছিল 

তেখেতে ১৯৭৪-৮৩ চনত যোৰহাটৰ অসম কৃষি বিশ্ববিদ্যালয়ৰ  অধ্যাপক আছিল 

১৯৮৩-৯১ চনত গুৱাহাটী বিশ্ববিদ্যালয়ৰ বাণিজ্য বিভাগৰ অধ্যাপক আছিল 

আমেৰিকা যুক্তৰাজ্যৰ মিনেচোটা বিশ্ববিদ্যালয়ৰ ভ্ৰমণকাৰী অধ্যাপক (১৯৭৭)অসমীয়া সাহিত্যৰ বুৰঞ্জী(প্ৰথম খণ্ড), অসম প্ৰকাশন, সম্পাদক:বিশ্বেশ্বৰ হাজৰিকা, দ্বিতীয় প্ৰকাশ ২০১৬, পৃষ্ঠা নং ৪৫৮

সাহিত্যৰাজি
    (1962)
    -    -  (1987)
       -    -  (1985)
  -      -  (1986)
       -    -  (1987)
        -  (1990)অসমীয়া সাহিত্যৰ বুৰঞ্জী(প্ৰথম খণ্ড), অসম প্ৰকাশন, সম্পাদক:বিশ্বেশ্বৰ হাজৰিকা, দ্বিতীয় প্ৰকাশ ২০১৬, পৃষ্ঠা নং ৪৫৮
মৃত্যু
প্ৰভাস চন্দ্ৰ গোস্বামী ১৯৯২ চনৰ ৬ ফ্ৰেব্ৰুৱাৰীত মৃত্যু হয় 
তথ্যসূত্ৰ

শ্ৰেণী:অসমীয়া সাহিত্যিক
প্ৰভাৱতী দেৱী সৰস্বতী (, ৫ মাৰ্চ ১৯০৫-১৪ মে ১৯৭২) এগৰাকী বঙালী ভাষাৰ লেখক আৰু ওপন্যাসিক তেওঁৰ উপন্যাস বিজিতাৰ আধাৰত ভাঙাগড়া নামেৰে বঙালী চলচ্চিত্ৰ এখন নিৰ্মাণ কৰা হৈছিল, যিখন ছবিৰ হিন্দী আৰু মালায়ালম ভাষাৰ উপৰিও অসমীয়াতো আজলী নবৌ নামেৰে ৰিমেক হৈছিল

প্ৰাৰম্ভিক জীৱন
প্ৰভাৱতীৰ জন্ম পশ্চিমবঙ্গৰ উত্তৰ ২৪ পৰগণা জিলাৰ গোৱৰদাঙ্গাৰ খাঁটুৰা গাঁৱত হৈছিল তেওঁৰ দেউতাকৰ নাম গোপালচন্দ্ৰ বন্দোপাধ্যায় তেওঁ ব্ৰিটিছ ভাৰতৰ পূৰ্ববঙ্গৰ দিনাজপুৰ জিলাত (বৰ্তমান বাংলাদেশত) ওকালতি কৰিছিল কুলপ্ৰথা বৰ্তাই ৰাখিবলৈ মাথোঁ ন বছৰ বয়সতে গৈপুৰ গাৱঁৰ বিভূতিভূষণ চৌধুৰীৰ সৈতে প্ৰভাৱতীৰ বিয়া দিয়া হৈছিল নবছৰীয়া প্ৰভাৱতীৰ মাকৰ পৰা আঁতৰি থাকিবলৈ কষ্ট হৈছিল তাকে লৈ শহুৰৰ ঘৰখনে বিৰূপ মন্তব্য কৰে সেয়েহে তেওঁ মাক-দেউতাকৰ ঘৰলৈ গুছি আহে তেনেকৈ স্বামীৰ ঘৰখনৰ সৈতে চিৰদিনৰ বাবে বিচ্ছেদ হৈ যায় মাক-দেউতাকেও পুনৰ তেওঁক স্বামীৰ ঘৰলৈ ওভতাই পঠিয়াবলৈ চেষ্টা নকৰিলে

ইফালে আইন ব্যৱসায়ৰ কামত দেউতাকে সপৰিয়ালে দিনাজপুৰলৈ গুছি যায় তাতেই প্ৰভাৱতীয়ে স্কুলত ভৰ্তি হয় কিন্তু স্কুলৰ শেষ ধাপলৈ গৈয়ো তেওঁৰ চূড়ান্ত পৰীক্ষা দিয়া নহ'ল প্ৰভাৱতীহঁতৰ পাঁচজনী ছোৱালীৰ ভিতৰত এটা ল'ৰা- সত্যসাধন সেইসময়ত ছোৱালীতকৈ ল'ৰাৰ শিক্ষাৰ ওপৰত যিহেতু অধিক গুৰুত্ব দিয়া হৈছিল, মাকে সত্যসাধনক কলেজত নাম লিখাই দিবলৈ আটাইকেইটা ল'ৰা-ছোৱালী লৈ বহৰমপুৰলৈ গুছি আহে পিছলৈ প্ৰভাৱতী দেৱীয়ে ব্ৰহ্ম গাৰ্লছ ট্ৰেইনিং কলেজত শিক্ষকতাৰ প্ৰশিক্ষণ লৈছিল

কৰ্মজীৱন
১১ বছৰ বয়সত শ্ৰীৰামকৃষ্ণৰ উদ্দেশ্যে লিখা এটি পদ্য 'গুৰুবন্দনা' তত্ত্বমঞ্জুৰী পত্ৰিকাত প্ৰকাশ পায় এয়া তেওঁৰ প্ৰথম প্ৰকাশিত লেখা মা-দেউতাকেও তেওঁক লিখাৰ বাবে উৎসাহিত কৰিছিল ইয়াৰ পিছত 'অৰ্চনা' পত্ৰিকাত প্ৰকাশ হয় গল্প 'টমি' প্ৰভাৱতীহঁত বহৰমপুৰৰ পৰা অসমৰ এখন সৰু চহৰ লামডিঙলৈ গুছি আছে তেওঁৰ সাহিত্যচৰ্চাত যতি নপৰিল ৰচনা কৰে প্ৰথম উপন্যাস 'প্ৰতীক্ষা' ১৯২৪ চনত 'ভাৰতবৰ্ষ' পত্ৰিকাত প্ৰকাশ পায় প্ৰথম ধাৰাবাহিক উপন্যাস 'বিজিতা'

প্ৰভাৱতীয়ে কলকাতা চিটি কৰ্পোৰেচন স্কুলত এগৰাকী শিক্ষয়ত্ৰী হিচাপে অংশগ্ৰহণ কৰে তেওঁ মহম্মদী, ভাৰতবৰ্ষ, উপাসনা, বনশ্ৰী, সাৰথি আদি কাকত-আলোচনীত লেখা-মেলা কৰিছিল ১৯২৩ চনত তেওঁৰ প্ৰথম উপন্যাস বিজিতা প্ৰকাশ পায় তেওঁৰ এইখন উপন্যাসৰ আধাৰত বঙালী চলচ্চিত্ৰ ভাঙাগঢ়া নিৰ্মাণ কৰা হৈছিল ভাঙাগঢ়াক আকৌ তামিলত কুলদেৱম (১৯৫৬), হিন্দীত ভাবী (১৯৫৭) আৰু অসমীয়াত আজলী নবৌ (১৯৮০) নামেৰে ৰিমেক কৰা হৈছিল বাংলাৰ মেয়ে নাটকখন তেওঁৰ পথেৰ শেষে গ্ৰন্থখনখনৰ অভিযোজনা তেওঁ তিনি শতাধিক গ্ৰন্থ প্ৰণয়ণ কৰিছে বঙালী সাহিত্যৰ প্ৰথম মহিলা ডিটেকটিভ কৃষ্ণা তেওঁৰে সৃষ্টি তেওঁৰ উল্লেখযোগ্য গ্ৰন্থবোৰৰ ভিতৰত হল- ব্ৰতচাৰিনী, ব্যথিত ধৰিত্ৰী, বিধৱাৰ কথা, ধুলাৰ ধৰণী, জাগৰণ, মহিয়সী নাৰী আদি তেওঁ জামছেদপুৰ অল ইণ্ডিয়া বেঙ্গলী লিটাৰেৰী ছোচাইটিৰ সঞ্চালক আছিল ১৯৪৬ চনত তেওঁক কলকাতা বিশ্ববিদ্যালয়ে লীলা বঁটাৰে সন্মানিত কৰে নৱদ্বীপ স্কলাৰ ছোচাইটিয়ে তেওঁক সৰস্বতী সন্মানেৰে সন্মানিত কৰে

মৃত্যু
১৯৭২ চনৰ ১৪ মেত পশ্চিমবঙ্গৰ কলকাতাত তেওঁৰ মৃত্যু হয়

তথ্যউৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:বঙালী সাহিত্যিক
প্ৰভাৱতী দেৱী নাৰায়ণ (; বিবাহৰ পূৰ্বে প্ৰসাদ; ১৯০৬  ১৫ এপ্ৰিল ১৯৭৩) এগৰাকী ভাৰতৰ স্বাধীনতা সংগ্ৰামী আৰু বিহাৰৰ নিবাসী আছিল তেওঁ ভাৰতৰ প্ৰখ্যাত মুক্তি যুঁজাৰু তথা সমাজবাদী নেতা জয়প্ৰকাশ নাৰায়ণৰ পত্নী

প্ৰাৰম্ভিক জীৱন
তেওঁৰ দেউতাক ব্ৰজকিশোৰ প্ৰসাদ এজন প্ৰখ্যাত উকীল আছিল মাকৰ নাম আছিল ফুল দেৱী বিহাৰৰ বৰ্তমানৰ সিৱান জিলাৰ শ্ৰীনগৰত তেওঁৰ জন্ম হৈছিল ব্ৰজকিশোৰ প্ৰসাদ এজন গান্ধীবাদী ব্যক্তি আছিল আৰু স্বাধীনতা সংগ্ৰামত অংশ লবলৈ তেওঁ ওকালতিৰ ব্যৱসায় এৰি দিছিল সম্ভৱতঃ এনে লাভজনক বৃত্তি ত্যাগ কৰা তেৱেঁ বিহাৰৰ প্ৰথমজন কংগ্ৰেছ দলৰ সদস্য আছিল প্ৰভাৱতীৰ বিয়া ১৯২০ চনৰ ১৪ অক্টোবৰত সমাজবাদী নেতা জয়প্ৰকাশ নাৰায়ণৰ সৈতে হৈছিল

তেওঁলোকৰ বিয়াৰ পিছত জয়প্ৰকাশ নাৰায়ণে বিজ্ঞান পঢ়িবলৈ আমেৰিকা যুক্তৰাষ্ট্ৰৰ কেলিফ'ৰ্নিয়ালৈ যায় যদিও মাৰ্ক্সবাদ পঢ়িবলৈ ৱিচকনচিন বিশ্ববিদ্যালয়ত নাম লিখায় প্ৰভাৱতী গান্ধীৰ আশ্ৰমলৈ যায় আৰু গান্ধীৰ পত্নী কস্তুৰবা গান্ধীৰ ওচৰত নিজকে সমৰ্পন কৰে কস্তুৰবা গান্ধীয়ে তেওঁ জীয়েকৰ দৰে ভাবিছিল

জয়প্ৰকাশ নাৰায়ণ বিদেশৰ পৰা উভতি অহাৰ পিছত এজন বিপ্লৱী ৰূপে পৰিগণিত হৈছিল এয়ে লৈ প্ৰভাৱতীৰ গান্ধীবাদী ধ্যান-ধ্যাৰণাৰ বাবে বহুক্ষেত্ৰত দুয়োৰো মত-বিৰোধে দেখা দিছিল অৱশ্যে দম্পতীহালে পৰস্পৰে পৰস্পৰক সন্মান কৰিছিল আৰু বিদেশীৰ আগ্ৰাসনৰ পৰা দেশ মুক্ত নোহোৱালৈ সন্তান ধাৰণ নকৰাৰ সিদ্ধান্ত লৈছিল প্ৰভাৱতী দেৱীক বহুবাৰ ব্ৰিটিছ শাসকে কাৰাগাৰলৈ নিক্ষেপ কৰিছিল

নেহৰু পৰিয়ালৰ সৈতে বন্ধুত্ব
প্ৰভাৱতী দেৱীৰ জৱাহৰলাল নেহৰুৰ পত্নী কমলা নেহৰুৰ সৈতে ঘনিষ্ঠ সম্পৰ্ক আছিল আৰু তেওঁৰ আস্থাভাজন হব পাৰিছিল কমলাই তেওঁক বহু কেইখন ব্যক্তিগত চিঠিও লিখিছিল প্ৰভাৱতীৰ মৃত্যুৰ পিছত জয়প্ৰকাশ নাৰায়ণে কমলা নেহৰুৰ জীয়ৰী ইন্দিৰা গান্ধীলৈ অধিকাংশ চিঠিয়ে ওভতাই পঠিয়াইছিল

এখন চিঠি এতিয়াও পাটনাৰ কদমকুঁৱা অঞ্চলৰ এটা ঘৰত বেৰত ওলোমাই ৰখা হৈছে, যিখন ঘৰত জয়প্ৰকাশে পত্নীৰ সৈতে শেষৰ সময়খিনি কটাইছিল এই চিঠিখন জৱাহৰলাল নেহৰুৱে ১৯৫৮ চনত প্ৰভাৱতীলৈ হিন্দুস্তানী ভাষাত হাতেৰে লিখিছিল চিঠিৰ সংক্ষিপ্ত সাৰ এয়ে যে প্ৰভাৱতীয়ে ছোৱালীৰ স্কুল এখন আৰম্ভ কৰিব বিচাৰিছে আৰু সেই স্কুলখনৰ নাম কমলা নেহৰুৰ নামেৰে ৰাখিব বিচাৰে তেওঁ প্ৰধানমন্ত্ৰী জৱাহৰলাললৈ সুধি পঠিয়াইছিল যে প্ৰধানমন্ত্ৰীয়ে স্কুলখন উদ্বোধন কৰিব নে নাই নেহৰুৱে উত্তৰত কৈছিল যে স্কুলখন খুলিব বিচৰা বাবে তেওঁ সুখী কাৰণ তেওঁ দীৰ্ঘদিন ধৰি নাৰীশিক্ষাৰ পোষকতা কৰি আহিছে কিন্তু তেওঁ লগতে জনায় যে তেওঁ শপত খাই থৈছে যে পিতৃ মতিলাল নেহৰু আৰু পত্নী কমলা নেহৰুৰ সোঁৱৰণত কৰা কোনো প্ৰকল্প বা কাৰ্যসূচীৰ উন্মোচনত তেওঁ অংশগ্ৰহণ নকৰে প্ৰধানমন্ত্ৰীগৰাকীয়ে প্ৰভাৱতীক কৈছিল যে তেওঁ আগবাঢ়ক আৰু যদি প্ৰয়োজন হয়, তেন্তে অন্য কোনোবা মুখ্য অতিথিৰ দ্বাৰা কামটো কৰাই লওক

স্বাধীনতা লাভৰ পিছৰচোৱা জীৱন
প্ৰভাৱতীৰে প্ৰভাৱৰ ফলতে জয়প্ৰকাশে সৰ্বোদয় আন্দোলনত জড়িত হৈ পৰিছিল আৰু পূৰ্ব আৰু মধ্য-পূৰ্ব ভাৰতৰ শান্তি প্ৰচেষ্টাত অংশ লৈছিল তেওঁ অকলশৰীয়া আৰু পৰিত্যক্ত মহিলাসকলক গান্ধীবাদী চৰ্খা আন্দোলনত চামিল কৰিবলৈ পাটনাত মহিলা চৰ্খা সমিতি স্থাপন কৰিছিল

শেষ জীৱন আৰু মৃত্যু
জীৱনৰ শেষ বছৰ কেইটা তেওঁৰ বাবে বৰ যন্ত্ৰণাদায়ক আছিল তেওঁৰ দেহত কৰ্কট ৰোগ ধৰা পৰিছিল ১৯৭৩ চনৰ ১৫ এপ্ৰিলত পাটনাত তেওঁৰ মৃত্যু হৈছিল

তথ্য উৎস

শ্ৰেণী:ভাৰতৰ ব্যক্তি
শ্ৰেণী:বিহাৰৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
প্ৰভু দেৱা (, , ; জন্ম: ৩ এপ্ৰিল ১৯৭৩) হৈছে তামিল, তেলুগু, বলিউড, মালায়ালাম আৰু কানাড়া চলচ্চিত্ৰ জগতৰ এজন প্ৰভাৱশালী কথাছবি পৰিচালক, নৃত্য ব্যৱস্থাপক আৰু অভিনেতা তেওঁ প্ৰায় ২৫ বছৰ কাল কথাছবিৰ লগত জড়িত আৰু এই সময়ছোৱাত তেখেতে নৃত্যৰ বহু নতুন শৈলী উদ্ভাৱন কৰিছে তেখেতে বৰ্তমানলৈকে শ্ৰেষ্ট কৰিঅ'গ্ৰাফৰ বাবে দুটাকৈ ৰাষ্ট্ৰীয় চলচ্চিত্ৰ বঁটা লাভ কৰিছে; অনুৰাগীৰ মাজত তেওঁ 'ভাৰতীয় মাইকেল জেকচন' নামেৰে প্ৰসিদ্ধ ১৯৯০ আৰু ২০০০ চনৰ প্ৰথম ভাগত তেখেতে বহুকেইখন ছবিত অভিনয়েৰে ছবি জগতত প্ৰৱেশ কৰিছিল, পিছত ২০০৫ চনত তেখেতে তেলুগু ছবি ' ' পৰিচালনা কৰে তেতিয়াৰ পৰাই তেওঁ তেলুগু, হিন্দী, আৰু তামিল ছবি পৰিচালনা কৰিবলৈ ধৰে 'শংকৰদাদা জিন্দাবাদ' (২০০৭), 'ৱানটেড' (২০০৯), 'ৰাউড়ি ৰাথোৰ' (২০১২) আৰু 'আৰ... ৰাজকুমাৰ' (২০১৩) আদি হৈছে তেখেতে পৰিচালনা কৰা কিছুমান জনপ্ৰিয় ছবি

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:কলিউড (তামিল চলচ্চিত্ৰ জগত)
শ্ৰেণী:তেলুগু ভাষাৰ চলচ্চিত্ৰ পৰিচালক
শ্ৰেণী:তামিল ভাষাৰ চলচ্চিত্ৰ পৰিচালক
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:শ্ৰেষ্ঠ নৃত্য পৰিচালনাৰ ৰাষ্ট্ৰীয় চলচ্চিত্ৰ বঁটা বিজয়ী
250'       ,     1949      
প্ৰমিতি, (বা জোখ, মাপ, জোখমাপ, পৰিমাপ, মিতি আদি) হৈছে বস্তুৰ কোনো ধৰ্ম যেনে দৈৰ্ঘ্য, ওজন, উষ্ণতা আদিৰ তুলনামূলক পৰিমাণ কোনো এককৰ মানত - যেনে মিটাৰ, কিলোগ্ৰাম, চেলচিয়াচ আদি প্ৰকাশ কৰা পদ্ধতি বা কাৰ্য্য এই বিষয়ৰ অধ্যয়নক ইংৰাজীত মেট্ৰ'লজী বোলে প্ৰমিতি বুজোৱা ইংৰাজী ভাষাৰ  শব্দটো লেটিন ভাষাৰ  -ৰ ক্ৰিয়াবাচক  -ৰ পৰা মধ্যযুগীয় ফৰাচী ভাষাৰ  শব্দ হৈ ইংৰাজী ভাষালৈ আহিছে.   , 2. .,    

 জোখমাপৰ একক (  ) 
যিকোনো জোখমাখ কৰিবলৈ কোনো নিৰ্দিষ্ট আধাৰ লাগে সেই আধাৰৰ বিশিষ্ট ধৰ্মৰ লগত তুলনা কৰি সেই ধৰ্ম থকা অন্য বস্তুৰ সংশ্লিষ্ট ধৰ্মৰ জোখ প্ৰকাশ কৰা হয় যেনে "দুই আঙুল" বুলিলে দুটা আঙুলিৰ সমান বহল, এক দিন বুলিলে পৃথিৱীয়ে নিজৰ অক্ষত আৱৰ্তন কৰাৰ সমান সময় আদি প্ৰসংগ, স্থান বা কাল অনুসৰি বিভিন্ন ক্ষেত্ৰত বিভিন্ন একক ব্যৱহাৰ কৰা হ'ব পাৰে ব্যাৱহাৰিক ক্ষেত্ৰত জোখমাপৰ এককৰ গুৰুত্ব অসীম সূক্ষ্ম বৈজ্ঞানীক গৱেষণাৰ পৰা আৰম্ভ কৰি দৈনিক বজাৰলৈকে অনেক ক্ষেত্ৰত জোখমাপৰ বিভিন্ন এককৰ ব্যৱহাৰ হয় এই ক্ষেত্ৰত হীন-দেৰি হ'লে অনেক ক্ষেত্ৰত বেমেজালিৰ সৃষ্টি হ'ব পাৰে উদাহৰণ স্বৰূপে, বিভিন্ন দেশত দোকানীয়ে গ্ৰাহকক ওজনত ঠগালে দোকানীৰ বিৰুদ্ধে আইনগত ব্যৱস্থা লোৱাৰ ব্যৱস্থা থাকে 

250        , 
মৌলিক একক
জোখমাপৰ এককৰ সীমা সংখ্যা নাথাকিলেও সকলো একককে তিনিটা মৌলিক ধৰ্ম দৈৰ্ঘ্য, ভৰ আৰু সময় -অৰ এককৰ সহায়ত প্ৰকাশ কৰিব পাৰি যেনে বেগ: কোনো বস্তুৱে এক চেকেণ্ডত অতিক্ৰম কৰা দুৰত্ব (সূত্ৰ: বেগ  দৈৰ্ঘ্যসময়, একক: মিটাৰচেকেণ্ড ) সেয়ে বিভিন্ন চৰকাৰ বা কোনো সৰ্বমান্য প্ৰতিষ্ঠানে কোনো নিৰ্দিষ্ট নমুনাৰ আধাৰত এই তিনি মৌলিক ধৰ্মৰ একক নিৰ্ধাৰিত কৰি দিয়ে আৰু উক্ত চৰকাৰ বা সংগঠনৰ প্ৰভাৱ থকা ক্ষেত্ৰসমূহত সেই একক ব্যৱহাৰ কৰা হয়:..2002008. যেনে ভাৰতত (বা যিকোনো দেশতে) তৰ্জুৰ সহায়ত বস্তুৰ ওজন জুখিবলৈ চৰকাৰী মান্যতাপ্ৰাপ্ত ওজন (ডগা) ব্যৱহাৰ কৰা হয় আন্তৰাষ্ট্ৰীয় ক্ষেত্ৰত       ():..2002008. নামৰ সন্থাটোৱে     () অৰ লগত সংগতি ৰাখি একক নিৰ্ধাৰণ কৰে 
ডেনমাৰ্কৰ কিলোগ্ৰামৰ মানক হিচাপে সংৰক্ষিত নমুনাটো চিত্ৰত দেখুওৱা হৈছে 
180'       ,     1949      

 জোখমাখৰ পদ্ধতি (  ) 
যদিও অতীজৰে পৰা মানৱ সমাজত বিভিন্ন প্ৰকাৰৰ পদ্ধতি ব্যৱহাৰ কৰা হৈ আহিছে, যেনে সোণৰ কাৰণে ৰতি, কেৰেট আদি, ওজনৰ বাবে পোৱা, সেৰ আদি কিন্তু আন্তৰাষ্ট্ৰীয় আদান প্ৰদান বাঢ়ি যোৱাৰ লগে লগে জোখমাখৰ কাৰণে বিভিন্ন মানক পদ্ধতি নিৰ্দ্ধৰণ কৰাৰ প্ৰয়োজন হ'ল 

 ইম্পিৰিয়েল একক 

আগৰ ইংৰাজী একক(ইং) -ৰ আধাৰত ইম্পিৰিয়েল একক আৰু যুক্তৰাষ্ট্ৰৰ কাষ্টমাৰী একক নিৰ্ধাৰণ কৰা হৈছিল ব্ৰিটিছ সাম্ৰাজ্য আৰু কমনৱেল্থৰ দেশসমূহত এই পদ্ধতি দেশ বা ক্ষেত্ৰবিশেষে এতিয়াও ব্যবহাৰ কৰা হয় এই পদ্ধতি মতে দৈৰ্ঘ্য, ওজন আৰু সময়ৰ বাবে যথাক্ৰমে ফুট, পাউণ্ড আৰু চেকেণ্ডত গণনা কৰা হয় ইয়াৰ অন্য কিছুমান সংশ্লেষিত একক হ'ল গজ, মাইল, আদি ক্ষেত্ৰবিশেষে এই পদ্ধতিক  বা ফুট-পাউণ্ড-চেকেণ্ড -ও বোলা হয় 
-  ,       2004,       .

  মানক আৰু মেট্ৰিক পদ্ধতি 

১৭৯১ চনত ফ্ৰান্সত সৃষ্টি কৰা এই পদ্ধতিত একক সমূহ  মানক মতে দৈৰ্ঘ্য, ওজন আৰু সময়ৰ কাৰণে মিটাৰ, কিলোগ্ৰাম, চেকেণ্ডৰ উপৰিও বিদ্যুৎ প্ৰবাহৰ বাবে এম্পিয়েৰ, উষ্ণতাৰ বাবে কেলভিন, প্ৰকাশ প্ৰাবল্যৰ বাবে কেণ্ডেলা আৰু আণবিক ভাৰৰ বাবে ম'ল - মুঠ ৭টা একক ব্যবহাৰ কৰা হয় গণনাৰ সুবিধাৰ কাৰণে এই পদ্ধতিত সাংশ্লেষিত এককবোৰ ১০ -অৰ আধাৰত প্ৰকাশ কৰা হয় বূহৎ সংখ্যাবোৰ ১০ ৰ ঘাতত প্ৰকাশ কৰে 

        ,       (  ), ,   ,        .  ,   ,        .  (  )   (     -  )  

 টোকা 


 তথ্যসূত্ৰ 

 

শ্ৰেণী:জোখ-মাখ
প্ৰমীলা ৰাণী ব্ৰহ্ম ()  অসমৰ এগৰাকী বড়ো ৰজনীতিবিদ৷ তেওঁ বড়োলেণ্ড পিপলছ ফ্ৰন্টৰ পৰা নিৰ্বাচিত অসম বিধান সভাৰ এগৰাকী সদস্যা৷ ২০১৬ চনত সৰ্বানন্দ সোণোৱালৰ চৰকাৰত তেওঁ মন্ত্ৰীত্ব লাভ কৰে৷ ২০১৪ চনলৈকে তেওঁ তৰুণ গগৈ চৰকাৰৰ মন্ত্ৰী আছিল৷ কোকৰাঝাৰ পূব সমষ্টিৰ পৰা তেওঁ ষষ্ঠবাৰলৈ নিৰ্বাচিত হৈছে৷    :          14            

 তথ্যসূত্ৰ 

শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:বড়ো জনগোষ্ঠীৰ ব্যক্তি
টি. এ. প্ৰমিলা  () দক্ষিণ ভাৰতীয় ছবিৰ এগৰাকী প্ৰবীণ অভিনেত্ৰী ১৯৭০ আৰু ১৯৮০ দশকত মালয়ালম আৰু তামিল চলচ্চিত্ৰৰ এগৰাকী বিশিষ্ট মুখ্য অভিনেত্ৰী হিচাপে কাম কৰিছিল আৰু কম সংখ্যক কানাড়া আৰু তেলেগু ছবিতো অভিনয় কৰিছিল গ্লেমাৰাছ চৰিত্ৰৰ বাবে তেওঁ বিখ্যাত আছিল ৫০ খনতকৈও অধিক মালয়ালম ছবিত অভিনয় কৰিছে ১৯৬৮ চনৰ মালয়ালম ছবি "ইন্সপেক্টৰ"ৰ জৰিয়তে তেওঁ চলচ্চিত্ৰ জগতত ভৰি থয় ১৯৭৩ চনত মুক্তি পোৱা তামিল ছবি অৰংগেত্ৰমত তেওঁ বৃহৎ সফলতা লাভ কৰে এজন আমেৰিকান ব্যক্তিৰ সৈতে বিবাহপাশত আবদ্ধ হৈ তেওঁ কেলিফৰ্ণিয়াৰ লছ এঞ্জেলছত বসতি কৰিবলৈ লয় তেওঁ এগৰাকী ৰোমান কেথলিক আৰু মাতৃভাষা তামিল
ব্যক্তিগত জীৱন
তামিলনাডুৰ তিৰুচিৰাপল্লীত তেওঁৰ জন্ম হৈছিল অমল দাস আৰু সুশীলাৰ চাৰিটা সন্তানৰ ভিতৰত তেওঁ দ্বিতীয় আছিল; তেওঁৰ জ্যেষ্ঠ ভাতৃ চিজাৰ, এগৰাকী ভগ্নী ছুইটী আৰু এজন কনিষ্ঠ ভাতৃ প্ৰভু চলচ্চিত্ৰ জীৱনৰ বাবে পৰিয়ালটো চেন্নাইলৈ স্থানান্তৰিত হয় তেওঁ প্ৰাথমিক শিক্ষা চেন্নাইৰ শাৰদা বিদ্যালয়ত কৰিছিল আৰু ট্ৰিচিৰ হলি ৰিডিমাৰ্ছ গাৰ্লছ হাইস্কুলৰ পৰা স্কুলীয়া শিক্ষা সম্পূৰ্ণ কৰিছিল ১৯৬৮ চনত মুক্তি পোৱা ইনস্পেক্টৰ ছবিত ১২ বছৰ বয়সত অভিনয়ৰে তেওঁৰ অভিষেক ঘটিছিল দক্ষিণ ভাৰতীয় চাৰিটা ভাষাৰ প্ৰায় ২৫০খন ছবিত অভিনয় কৰিছে

পল স্কালাক্টাৰ সৈতে বিবাহপাশত আবদ্ধ হৈ তেওঁ কেলিফৰ্ণিয়াত বসতি স্থাপন কৰিবলৈ যায় দম্পতীহালৰ কোনো সন্তান নাই

তথ্য সংগ্ৰহ

বাহ্যিক সংযোগ

   
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
প্ৰমোদ খৰেল (; জন্ম ৬ নৱেম্বৰ ১৯৭৯) নেপালী সংগীত জগতৰ এগৰাকী বহুমুখী গায়ক তেওঁ ২০০০ৰো অধিক বিভিন্ন ধৰণৰ গীত ৰেকৰ্ডিং কৰিছে তেওঁ ২০১৮ চনৰ পৰা ২০২৩ চনলৈকে "ভয়েচ অৱ নেপাল"ৰ ছিজন ১-ৰ পৰা ছিজন ৫-লৈকে প্ৰশিক্ষক হিচাপে কাম কৰিছে লগতে তেওঁ "দ্য ভয়েছ কিডছ নেপাল ছিজন ১, ২ আৰু ৩-ৰো প্ৰশিক্ষক  আছিল

ব্যক্তিগত জীৱন
২০০৩ চনত ত্ৰিভুৱন বিশ্ববিদ্যালয়ৰ পৰা ৰসায়ন বিজ্ঞানত স্নাতকোত্তৰ ডিগ্ৰী লাভ কৰা খৰেলে জেভিয়াৰ ইণ্টাৰনেশ্যনেল এইচ এছ এছ এণ্ড কলেজ, পিৰামিড কলেজ আৰু হোৱাইট গোল্ড কলেজত প্ৰবক্তা হিচাপেও কাম কৰিছিল

ডিস্কোগ্ৰাফী
 প্ৰাপ্তি
 প্ৰণয়
 প্ৰবেগ

বঁটা আৰু মনোনয়ন
 ২০০৯ চনৰ কালিকা শ্ৰেষ্ঠ কণ্ঠশিল্পী
 ২০১০ চনৰ চিনলতা কণ্ঠশিল্পী 
 ২০১০ চনৰ অন্নপূৰ্ণা গজল কণ্ঠশিল্পী
 ২০১১ চনৰ অন্নপূৰ্ণা কণ্ঠশিল্পী 
 ২০১২ চনৰ কালিকা শ্ৰেষ্ঠ কণ্ঠশিল্পী 
 ভইচ অৱ নেপাল ছিজন ২ আৰু ছিজন ৩ৰ বিজয়ী প্ৰশিক্ষক
 ভইচ অৱ কিডছ নেপাল ছিজন ১ আৰু ছিজন ২ৰ বিজয়ী প্ৰশিক্ষক 
 এলবাম অৱ দ্য ইয়াৰ (প্ৰণয়) ২০১০
 শীৰ্ষ ১০ কালিকা শ্ৰেষ্ঠ গজল (খাই জাল মা) ২০১০
 ২০০৩ চনৰ ৰেডিঅ' নেপালৰ শীৰ্ষ দহ কণ্ঠশিল্পী বঁটা
 বিজয়ী হিট এফ এম সংগীত বঁটা: শ্ৰেষ্ঠ পুৰুষ কণ্ঠশিল্পী
 বিজয়ী সাগৰমাথা সংগীত বঁটা: শ্ৰেষ্ঠ আধুনিক কণ্ঠশিল্পী
 মনোনীত কালিকা সংগীত বঁটা: শ্ৰেষ্ঠ পপ কণ্ঠশিল্পী
 বিজয়ী বিন্দাবাশিনী সংগীত বঁটা : শ্ৰেষ্ঠ পুৰুষ পপ কণ্ঠশিল্পী

বাহ্যিক সংযোগ
 
 

তথ্যসূত্ৰ

শ্ৰেণী:কণ্ঠশিল্পী
শ্ৰেণী:নেপালৰ ব্যক্তি
শ্ৰেণী:জীৱিত ব্যক্তি
প্ৰমোদচন্দ্ৰ ভট্টাচাৰ্য বড়ো ভাষাৰ প্ৰথমজন গৱেষক তথা ইণ্ডো-তিব্বতীয় ভাষাৰো গৱেষক সাহিত্যাচাৰ্য প্ৰমোদচন্দ্ৰ ভট্টাচাৰ্যই বড়োৰ লগতে অসমীয়া ভাষা-সাহিত্য-সংস্কৃতিৰ ক্ষেত্ৰখনলৈ বিশেষ অৱদান আগবঢ়াই থৈ গৈছে তেওঁ বি বৰুৱা কলেজৰ প্ৰবক্তা হিচাপে কৰ্মজীৱন আৰম্ভ কৰি ১৯৬২ চনত অধ্যক্ষ হয় তেওঁ গুৱাহাটী বিশ্ববিদ্যালয়ত অংশকালীন অধ্যাপকৰূপেও যোগদান কৰিছিল ২০১৮ চনৰ ১২ নৱেম্বৰত তেওঁৰ মৃত্যু হয় নৰ্থ লখিমপুৰ কলেজ আলোচনী, ২০১৭-১৮ বৰ্ষ, সম্পাদক- তুলিকা সেনাপতি, পৃষ্ঠা সংখ্যা-২৫

 জন্ম 

প্ৰমোদ চন্দ্ৰ ভট্টাচাৰ্যৰ জন্ম হৈছিল ১৯২৫ চনত  নলবাৰীৰ দীঘেলীত

 শিক্ষা 

ক) অসমীয়া বিষয়ত স্নাতকোত্তৰ(১৯৫১)

খ) পি এইচ ডি

 কৰ্মৰাজি 

 কাকত সম্পাদনা 
দৈনিক অসমীয়া
নতুন অসমীয়া

 সাহিত্য কৰ্ম 

(১) কবিতা সংকলন:-
সৰা ফুল
কুঁৱলীৰ আঁৰে আঁৰে 

(২) গ্ৰন্থ:-
      
      (2003)
অসমৰ জনজাতি
অসমীয়া

 সন্মান 
 কামৰূপ ৰত্ননৰ্থ লখিমপুৰ কলেজ আলোচনী, ২০১৭-১৮ বৰ্ষ, সম্পাদক- তুলিকা সেনাপতি, পৃষ্ঠা সংখ্যা-২৫
 প্ৰজ্গা ভূষণ
 বডোফা উপেন ব্ৰহ্ম বঁটা
 কৃষ্ণকান্ত সন্দিকৈ সাহিত্য বঁটা
 আনন্দৰাম বৰুৱা বঁটা
 সৰ্বেশ্বৰ বৰদলৈ বঁটা
 গুৰুদেৱ কালীচৰণ ব্ৰহ্ম বঁটা
 সাহিত্যচাৰ্য
 ডি লিট

তথ্য সংগ্ৰহ

শ্ৰেণী:অসমীয়া সাহিত্যিক
প্ৰমোদ বৰুৱা () অসমৰ এগৰাকী চলচ্চিত্ৰ প্ৰযোজক, পৰিচালক আৰু অভিনেতা ১৯৬৭ চনত কেইজনমান চলচ্চিত্ৰ অনুৰাগীৰ সহযোগিতাত সমবায় ভিত্তিত বিশ্বনাথ চাৰিআলিত পোন প্ৰথমে "অভিযান" নামৰ এখন চলচ্চিত্ৰ নিৰ্মাণৰ কাম আৰম্ভ কৰে ১৯৭৩ চনত চলচ্চিত্ৰখনে মুক্তি লাভ কৰে ইয়াৰ পাছত বৰুৱাই কেবাখনো চলচ্চিত্ৰ নিৰ্মাণ কৰে

চলচ্চিত্ৰসমূহ
অভিযান
অনুতাপ
উপপথ
প্ৰতিদান
উৰ্বশী আদি

বঁটা  সন্মান 
গুৱাহাটীৰ শংকৰদেৱ কলাক্ষেত্ৰত ২০১১ চনৰ ১১ জুলাইত অনুষ্ঠিত ১৩ তম মুনলাইট মিডিয়া বঁটা  (  ) প্ৰদান অনুষ্ঠানত তেখেতক জীৱনযোৰা সাধনা বঁটা প্ৰদান কৰা হয়

তথ্য সংগ্ৰহ 

শ্ৰেণী:অসমৰ ব্যক্তি
শ্ৰেণী:চলচ্চিত্ৰ প্ৰযোজক
শ্ৰেণী:অসমীয়া অভিনেতা
প্ৰমোদ ভগত (; জন্ম: ৪ জুন ১৯৮৮) এজন ভাৰতীয় পেছাদাৰী পেৰা-বেডমিণ্টন খেলুৱৈ ছেপ্টেম্বৰ ২০২১-ৰ তথ্য অনুসৰি, তেওঁ পেৰা-বেডমিণ্টন পুৰুষৰ একক এছএল৩ শাখাত বিশ্বৰ প্ৰথম স্থানৰ আছে তেওঁ ২০২১ চনত জাপানত অনুষ্ঠিত টকিঅ' ২০২০ গ্ৰীষ্মকালীন পেৰালিম্পিকত ভাৰতক প্ৰতিনিধিত্ব কৰি পুৰুষৰ একক এছএল৩ বেডমিণ্টন প্ৰতিযোগিতাত স্বৰ্ণ পদক লাভ কৰে তেওঁ হৈছে ভাৰতৰ বাবে বেডমিণ্টনত অলিম্পিক বা পেৰালিম্পিকত স্বৰ্ণ পদক লাভ কৰা প্ৰথমগৰাকী ব্যক্তি ২০১৯ চনত ভাৰত চৰকাৰে তেওঁক অৰ্জুন বঁটা প্ৰদান কৰে

প্ৰাৰম্ভিক জীৱন
ভগতৰ জন্ম হৈছিল বিহাৰৰ বৈশালী জিলাৰ হাজীপুৰত পাঁচ বছৰ বয়সত তেওঁ বাওঁ ভৰিত আসোঁৱাহে দেখা দিছিল ১৩ বছৰ বয়সত তেওঁ বেডমিণ্টন খেল চাবলৈ গৈছিল আৰু খেলখনৰ প্ৰতি আকৰ্ষিত হৈছিল পৰৱৰ্তী ২ বছৰৰ বাবে তেওঁ বেডমিণ্টনৰ ফুটৱৰ্ক, ফিটনেছ আৰু খেলৰ ফিক্সাৰে শিকিছিল প্ৰমোদে ১৫ বছৰ বয়সত শাৰীৰিকভাৱে সক্ষম শ্ৰেণীৰ খেলুৱৈসকলৰ বিৰুদ্ধে তেওঁৰ প্ৰথম প্ৰতিযোগিতা খেলিছিল দৰ্শকে তেওঁক
উৎসাহিত কৰিছিল, যাৰ ফলত তেওঁ বেডমিণ্টনক কেৰিয়াৰ হিচাপে লৈ আগবাঢ়ি যাবলৈ অনুপ্ৰাণিত হৈছিল

বঁটা আৰু সন্মান
 ভাৰত চৰকাৰৰ দ্বাৰা ২০১৯ অৰ্জুন বঁটা
 উৰিষ্যা চৰকাৰৰ দ্বাৰা ২০১৯ বিজু পাটনায়ক ক্ৰীড়া বঁটা
 ভাৰতৰ সৰ্বোচ্চ ক্ৰীড়া সন্মান মেজৰ ধ্যানচান্দ খেলৰত্ন বঁটা, ২০২১:..--20211028-2999?1

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতীয় পেৰা-বেডমিণ্টন খেলুৱৈ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
প্ৰমোদচন্দ্ৰ ভট্টাচাৰ্য (জন্ম:১৯২৫-২০১৮ ) () তেখেতে একাধাৰে গৱেষক, ভাষাবিদ, কবি, অভিধানপ্ৰণেতা আছিল অসমত ভাষাতত্ত্ব-চৰ্চালৈ তেখেতৰ অৱদান উল্লেখযোগ্য তেখেতে গুৱাহাটী বিশ্ববিদ্যালয়ৰপৰা অসমীয়া ভাষা শাখাত এম.এ ডিগ্ৰী লাভ কৰে আৰু ১৯৬৫ চনত তেখেতে কলিকতা বিশ্ববিদ্যালয়ৰপৰা বিশিষ্ট ভাষাতাত্ত্বিক সুকুমাৰ সেনৰ অধীনত গৱেষণা কৰি ডক্টৰেট উপাধি লাভ কৰে

পৰিচয়
ড বাণীকান্ত কাকতিৰ পাছতে অসমত ভাষাতত্ত্ব-চৰ্চালৈ বিশিষ্ট অৱদান আগবঢ়োৱা মুষ্টিমেয় গৱেষক-পণ্ডিতৰ ভিতৰত ড প্ৰমোদচন্দ্ৰ ভট্টাচাৰ্য অন্যতম ড ভট্টাচাৰ্যৰ চিন্তা-চৰ্চা আৰু গৱেষণাৰ ক্ষেত্ৰখন হল তিব্বতবৰ্মী ও মূলৰ বড়ো ভাষা উক্ত ভাষাৰ বৰ্ণনামূলক বিশ্লেষণত তেওঁ বিশেষ বুৎপত্তিৰ পৰিচয় দিবলৈ সক্ষম হৈছে তেওঁৰ গৱেষক-জীৱনৰ কৃতি হল এ ডেছক্ৰিপটিভ এনালাইছিছ অব দি বড়ো লেংগুৱেইজ (১৯৭৭) নামৰ গ্ৰন্থখনকথা বৰেণ্য, সম্পাদক-শোণিত বিজয় দাস আৰু মুনীন গায়ন, কথা প্ৰকাশন, পৃষ্ঠা-২৭১ ইয়াৰ উপৰি বড়ো-অসমীয়া অভিধানখনো তেওঁৰ জীৱনৰ বিশেষ কৃতি ১৯২৫ চনৰ ফেব্ৰুৱাৰী মাহৰ ১৬ তাৰিখে নলবাৰীৰ দীঘেলী গাঁৱত জন্ম লাভ কৰা ড ভট্টাচাৰ্যই ১৯৪৩ চনত নলবাৰী গৰ্ডন হাইস্কুলৰপৰা মেট্ৰিক, ১৯৪৫ চনত গুৱাহাটী বি বৰুৱা কলেজৰপৰা আই.এ, ১৯৪৮ চনত কটন কলেজৰপৰা বি.এ আৰু ১৯৫১ চনত গুৱাহাটী বিশ্ববিদ্যালয়ৰপৰা অসমীয়া ভাষা শাখাত এম.এ ডিগ্ৰী লাভ কৰে ১৯৬৫ চনত তেওঁ কলিকতা বিশ্ববিদ্যালয়ৰপৰা বিশিষ্ট ভাষাতাত্ত্বিক সুকুমাৰ সেনৰ অধীনত গৱেষণা কৰি ডক্টৰেট উপাধি লাভ কৰে আৰম্ভণিতে দুখনমান কাকত-আলোচনীৰ সম্পাদনাৰে কৰ্মজীৱনৰ সূচনা কৰা ড ভট্টাচাৰ্যই পাছত গুৱাহাটী বি বৰুৱা কলেজত অসমীয়া বিভাগৰ প্ৰবক্তা হিচাপে সোমাই শেষৰফালে অধ্যক্ষ দায়িত্ব লাভ কৰি অৱসৰ গ্ৰহণ কৰে তেখেতে দেশ-বিদেশৰ ভালেমান সন্মিলনত ভাষাতাত্ত্বিক হিচাপে অংশগ্ৰহণ কৰিছেকথা বৰেণ্য, সম্পাদক-শোণিত বিজয় দাস আৰু মুনীন গায়ন, কথা প্ৰকাশন, পৃষ্ঠা ২৭১

সাহিত্যৰাজিনৰ্থ লখিমপুৰ কলেজ আলোচনী, সম্পাদক- তুলিকা সোণাপতি, ২০১৮-১৮ সংখ্যা, পৃষ্ঠা-২৬
এ ডেছক্ৰিপটিভ এনালাইছিছ অব দি বড়ো লেংগুৱেইজ (১৯৭৭) 
বড়ো ফৌক ছংছ এণ্ড টেইলছ (১৯৫৮)
অসমৰ লোক উৎসৱ (১৯৬৯)
প্ৰতিনিধি ভাষানিবন্ধ (১৯৯৮)
অসমৰ জনজাতি (১৯৬২)

কবিতা পুথি
সৰাফুল (১৯৯৭) 
কুঁৱলিৰ আঁৰে আঁৰে (১৯৯৮) 

তথ্যসূত্ৰ

শ্ৰেণী:অসমীয়া সাহিত্যিক
শ্ৰেণী:মৃত ব্যক্তি
প্ৰম্লোচা (সংস্কৃত: , ৰোমানীকৃত: ) হিন্দু পৌৰাণিক কাহিনীৰ এগৰাকী অপ্সৰা৷ কাহিনী সমূহত প্ৰম্লোচাক এগৰাকী সুন্দৰী, আকাশী কন্যা হিচাপে বৰ্ণনা কৰা হৈছে কন্দু ঋষিৰ কাহিনীত এই অপ্সৰাৰ বৰ্ণনা পোৱা যায়

কিংবদন্তী
ব্ৰহ্ম পুৰাণৰ বৰ্ণিত এটা কাহিনী অনুসৰি এবাৰ ঋষি কন্দৰ ঘোৰ তপস্যাৰ বাবে তিনিলোক জ্বলি যোৱাৰ উপক্ৰম হৈছিল৷ তেতিয়া দেৱৰাজ ইন্দ্ৰই ঋষিৰ তপস্যা ভংগ কৰিবলৈ প্ৰম্লোচাক নিয়োগ কৰিছিল এই কামৰ বাবে ইন্দ্ৰই প্ৰম্লোচাক নিযুক্তি কৰাৰ কাৰণ আছিল প্ৰম্লোচাৰ সৌন্দৰ্য্য, যৌৱন, লাহি কঁকাল আৰু আকৰ্ষণীয় স্তন যুগল যাক লৈ প্ৰম্লোচাই সদায় গৌৰৱ কৰিছিল ঋষিৰ শক্তিৰ প্ৰতি সচেতন হৈ অপ্সৰা প্ৰম্লোচা ভয়ভীত হৈ পৰে, আৰু এই কামৰ বাবে ইন্দ্ৰক মেনকা, উৰ্বশী বা ৰম্ভাক নিৰ্বাচন কৰিবলৈ অনুৰোধ কৰে ইন্দ্ৰই তাইক আশ্বাস দিয়ে যে এই কামত তাইক কাম, বসন্ত আৰু মৃদু বতাহে সহায় কৰিব৷ ইন্দ্ৰৰ কথাত পতিয়ন গৈ প্ৰম্লোচাই সন্মতি প্ৰদান কৰে গছ-গছনি, ফুল আৰু বিলৰে ভৰা কন্দু ঋষিয়ে ধ্যান কৰা অৰণ্যখনত গৈ প্ৰম্লোচা উপস্থিত হয় তেওঁ কাম বানেৰে ঋষিক প্ৰহাৰ কৰাৰ সিদ্ধান্ত লয়৷ এই কাহিনীটো ব্ৰহ্ম পুৰাণত এনেদৰে বৰ্ণনা কৰা হৈছে, তেওঁৰ পৰা নিচেই কাষত নদীৰ পাৰত থিয় হৈ কণ্ঠত কোকিলৰ মধুৰতা সানি সেই সুন্দৰী আকাশী ছোৱালীজনীয়ে আনন্দত গীত গাবলৈ ধৰিলে কোকিলৰ অকাল অথচ মিঠা আৰু মনোমোহা স্বৰ এটা শুনা গল আৰু বসন্তই নিজৰ পূৰ্ণ শক্তি প্ৰয়োগ কৰিলে মলয়া পৰ্বতত তেওঁৰ বাসস্থানৰ ওচৰত এজাক মৃদু বতাহ বলিবলৈ ধৰিলে ফলত সুন্দৰ সুন্দৰ ফুলবোৰ লাহে লাহে তললৈ থুপি থুপিকৈ সৰি পৰিল ফুলৰ কাম শৰ ধৰি তেওঁ ঋষিৰ কাষলৈ গৈ ঋষিৰ মন বিচলিত কৰি তুলিলে গীতৰ মধুৰ স্বৰ শুনি ঋষি আচৰিত হল আৰু কামৰ বানে তেওঁৰ মনটো জুৰুলা কৰিলে ধুনীয়া ভ্ৰুযুক্ত ছোৱালীজনীৰ কাষলৈ তেওঁ আগবাঢ়ি গল সুন্দৰীক দেখি তেওঁ আচৰিত হোৱাৰ লগতে আনন্দিত হল; তেওঁৰ চকু দুটা জিলিকি উঠিল গোটেই শৰীৰত শিহৰণ অনুভৱ কৰিলে তেওঁৰ শৰীৰৰ পৰা কাপোৰ খহি পৰিল তেওঁ সম্পূৰ্ণৰূপে বিচলিত হৈ পৰিল

ঋষিয়ে সুন্দৰীৰ পৰিচয়ৰ বিষয়ে সোধাত তেওঁ নিজকে ঋষিৰ দাসী বুলি চিনাকি দিয়ে আৰু তেওঁৰ সকলো আদেশ পালন কৰিবলৈ ইচ্ছুক বুলি জনায় সুন্দৰীৰ ৰূপত মোহিত হৈ কন্দুৱে তাইক হাতত ধৰি নিজৰ আশ্ৰমলৈ লৈ যায় তপস্যা শক্তিৰ বলত ঋষিয়েও ঐশ্বৰিক অলংকাৰ পৰিধান কৰি সুন্দৰ ৰূপেৰে সজ্জিত হৈ যৌৱন ৰূপ ধাৰণ কৰে বৈদিক কৰ্ম-কৰ্তব্য অৱহেলা কৰি তেওঁ আনন্দৰে সেই সুন্দৰীৰ লগত প্ৰেমত নিমগ্ন হৈ মন্দৰ উপত্যকাত এশ বছৰ অতিবাহিত কৰে৷ তাৰ পিছত অপ্সৰা স্বৰ্গলৈ উভতি যোৱাৰ অনুমতি বিচাৰে যদিও তেওঁ সুন্দৰীক আৰু কিছুদিন থাকিবলৈ আদেশ দিয়ে আৰু এনেদৰে আৰু এটা শতিকা পাৰ হয় এই সময়ছোৱাৰ পিছত যেতিয়া সুন্দৰীয়ে পুনৰ ঘূৰি যোৱাৰ অনুৰোধ আওৰাই তেওঁ পুনৰ কেইদিনমানৰ বাবে তাইৰ সংগ বিচাৰে ঋষিৰ ভয়ংকৰ অভিশাপৰ ভয়ত সুন্দৰী তেওঁৰ লগত থাকিবলৈ বাধ্য হয় এদিন ঋষিয়ে তেওঁৰ গধূলিৰ প্ৰাৰ্থনা সন্ধ্যাবন্দন কৰিবলৈ খৰখেদাকৈ জুপুৰীৰ পৰা ওলাই আহে আৰু তেতিয়া অপ্সৰাই উপলব্ধি কৰে যে ঋষিয়ে পাৰ হৈ যোৱা সময়খিনি এদিন বুলিহে বিশ্বাস কৰিছিল৷ তেতিয়া প্ৰম্লোচাই ঋষিৰ আগত প্ৰকাশ কৰে যে তাই অহাৰ নশ সাত বছৰ ছমাহ তিনিদিন পাৰ হৈ গল তেওঁৰ প্ৰেমৰ কাৰ্যকলাপে যে তেওঁৰ তপস্যাৰ শক্তি নিৰ্বাপিত কৰিছে, সেই কথা উপলব্ধি কৰি তেওঁ সুন্দৰীক বহিষ্কাৰ কৰে৷ সেই সময়ত যে সুন্দৰী গৰ্ভৱতী সেই কথা ঋষিয়ে গম নাপায়ছিল ভয়তে প্ৰম্লোচা জুপুৰিৰ পৰা দৌৰি ওলাই আহে আৰু গৰ্ভত থকা ভ্ৰুণটো ঘাম হৈ অপ্সৰাৰ ভৰিয়েদি ওলাই আহে৷ গছ আৰু চন্দ্ৰৰ পোহৰে ভ্ৰুণটোক পোষণ দিয়ে এনেদৰে জন্মহোৱা এই সন্তানেই মৰিছ, যি পৰৱৰ্তী সময়ত প্ৰচেতাছৰ পত্নী, আৰু দক্ষৰ মাতৃ ৰূপে জনাজাত হয়

তথ্য সংগ্ৰহ

শ্ৰেণী:অপ্সৰা
পূৰ্বতে এলাহাবাদ নামেৰে পৰিচিত প্ৰয়াগৰাজ ভাৰতৰ উত্তৰ প্ৰদেশ ৰাজ্যৰ এখন প্ৰধান মহানগৰ ৷    : , , , ,  . ই প্ৰয়াগৰাজ জিলাৰ মুখ্য কাৰ্যালয় আৰু হিন্দুসকলৰ বাবে এক প্ৰধান তীৰ্থস্থান ৷ হিন্দু শাস্ত্ৰত উল্লেখ কৰা প্ৰয়াগৰ স্থান পবিত্ৰ গংগা আৰু যমুনা নদীৰ সংগমস্থলত অৱস্থিত ৷ এই সংগমতে সৰস্বতী নদী আহি লগ হৈছে, সেয়েহে ইয়াক ত্ৰিবেণী সংগম বুলি কোৱা হয়, যত প্ৰতি বাৰ বছৰৰ মূৰে মূৰে কুম্ভ মেলা অনুষ্ঠিত হয় ই হৈছে প্ৰয়াগৰাজ জিলাৰ প্ৰশাসনিক সদৰ চহৰখন উত্তৰ প্ৰদেশৰ ন্যায়িক ৰাজধানী আৰু এলাহাবাদ উচ্চ ন্যায়ালয় ৰাজ্যখনৰ সৰ্বোচ্চ ন্যায়িক সংস্থা ২০১১ চনলৈকে, প্ৰয়াগৰাজ আছিল ৰাজ্যখনৰ সপ্তম সৰ্বাধিক জনবহুল চহৰ, উত্তৰ ভাৰতৰ ত্ৰয়োদশ আৰু ভাৰতৰ ত্ৰিশতম জনবহুল চহৰ ইয়াৰ আনুমানিক জনসংখ্যা ১.৫৩ নিযুত ২০১১ চনত ই বিশ্বৰ ৪০ তম দ্ৰুততম বিকাশশীল চহৰৰ স্থান লাভ কৰে

হিন্দু শাস্ত্ৰত কৰা উল্লেখ অনুসৰি, এলাহাবাদ পৃথিৱীৰ প্ৰাচীনতম নগৰ এই তথ্যক আটাইতকৈ ঐতিহাসিক বুলি গণ্য কৰা হয় বৈদিক যুগৰ শেষৰ ফালে প্ৰয়াগৰাজক কোচম্বি বুলিও জনা গৈছিল, হস্তিনাপুৰৰ কুৰু শাসকসকলে এই নামাকৰণ কৰিছিল আৰু তেওঁলোকৰ ৰাজধানী হিচাপে ইয়াক বিকশিত কৰিছিল বৈদিক যুগৰ শেষৰ পৰা মৌৰ্য সাম্ৰাজ্যৰ শেষলৈকে কোচম্বি ভাৰতৰ অন্যতম ডাঙৰ নগৰ আছিল আৰু গুপ্ত সাম্ৰাজ্য বাহাল থকালৈকে এই নগৰে নিজৰ প্ৰতিপত্তি ধৰি ৰাখিবলৈ সক্ষম হৈছিল তেতিয়াৰ পৰা, নগৰখন দৱাব অঞ্চলৰ এক ৰাজনৈতিক, সাংস্কৃতিক আৰু প্ৰশাসনিক কেন্দ্ৰ হৈ পৰিছিল

আকবৰনামাত উল্লেখ আছে যে, মোগল সম্ৰাট আকবৰে এখন মহান চহৰ ৰূপে এলাহাবাদক বিচাৰি উলিয়াইছিল আব্দ আল-কাদিৰ বাদায়ুনি আৰু নিজামুদ্দিন আহমেদে উল্লেখ কৰিছে যে, আকবৰে ইয়াত এখন সাম্ৰাজ্যিক চহৰৰ ভেটি স্থাপন কৰিছিল যাক ইলাহাবাচ্ বা ইলাহাবাদ বুলি কোৱা হৈছিল তেওঁ ইয়াৰ কৌশলগত অৱস্থানৰ দ্বাৰা প্ৰভাৱিত হৈছিল আৰু তাত এটা দূৰ্গ নিৰ্মাণ কৰিছিল বুলি উল্লেখ আছে, পিছত ১৫৮৪ চনৰ ভিতৰত ইয়াৰ নাম সলনি কৰি ইলাহাবাচ্ কৰে, যাক ছাহজাহানে এলাহাবাদলৈ পৰিৱৰ্তন কৰে সপ্তদশ শতিকাৰ আৰম্ভণিতে, জাহাংগীৰৰ শাসনকালত এলাহাবাদ  মোগল সাম্ৰাজ্যৰ এখন প্ৰাদেশিক ৰাজধানী আছিল ১৮৩৫ চনত উত্তৰ-পশ্চিম প্ৰভিন্সৰ আগ্ৰালৈ ৰাজধানী স্থানান্তৰিত হোৱাৰ আগতে ১৮৩৩ চনত ই ব্ৰিটিছ ইষ্ট ইণ্ডিয়া কোম্পানীৰ শাসনাধীন আছিল ১৮৫৮ চনত এলাহাবাদ উত্তৰ-পশ্চিম প্ৰদেশৰ ৰাজধানী হয় আৰু এদিনৰ বাবে ভাৰতৰ ৰাজধানীৰ মৰ্যাদা পায় ১৯০২ চনৰ পৰা ১৯২০ চনলৈ ইউনাইটেড প্ৰভিন্সৰ ৰাজধানী ৰূপে ইয়াত ব্ৰিটিছ চৰকাৰৰ শাসন বাহাল আছিল আৰু ভাৰতীয় স্বাধীনতাৰ সংগ্ৰামৰ সময়ত ৰাষ্ট্ৰীয় প্ৰেক্ষাপটত গুৰুত্বপূৰ্ণ ভূমিকা লৈছিল

দক্ষিণ উত্তৰ প্ৰদেশত অৱস্থিত এই চহৰখনে ৩৬৫ কি: মি: স্কোৱেৰ (১৪১ বৰ্গ মাইল) আৱৰি আছে যদিও চহৰ খন আৰু ইয়াৰ চাৰিওফালৰ অঞ্চল কেইবাখনো পৌৰসভাৰ দ্বাৰা পৰিচালিত হয়, প্ৰয়াগৰাজ জিলাৰ এক বৃহৎ অংশ প্ৰয়াগৰাজ পৌৰ নিগমৰ দ্বাৰা পৰিচালিত হয় চহৰখনত মহাবিদ্যালয়, গৱেষণা প্ৰতিষ্ঠান আৰু উত্তৰ প্ৰদেশৰ উচ্চ ন্যায়ালয়কে ধৰি বহুতো কেন্দ্ৰীয় আৰু ৰাজ্য চৰকাৰৰ কাৰ্যালয় আছে প্ৰয়াগৰাজে প্ৰয়াগ কুম্ভ মেলা আৰু ইন্দিৰা মাৰাথনকে ধৰি সাংস্কৃতিক আৰু ক্ৰীড়া অনুষ্ঠান আয়োজন কৰে যদিও চহৰখনৰ অৰ্থনীতি পৰ্যটনৰ ওপৰত নিৰ্ভৰশীল, ইয়াৰ বেছিভাগ উপাৰ্জন বৰ্তমান ৰিয়েল ইষ্টেট আৰু বিত্তীয় সেৱাৰ পৰা আহৰণ কৰা হৈছে

তথ্যসূত্ৰ

শ্ৰেণী:ভাৰতৰ নগৰ মহানগৰ
শ্ৰেণী:উত্তৰ প্ৰদেশৰ তীৰ্থস্থান
প্ৰশান্ত কুমাৰ দাস () এগৰাকী অসমীয়া গল্পকাৰ ছাত্ৰাৱস্থাতে প্ৰান্তিক আলোচনীৰ পাতত তেওঁ গল্পকাৰ ৰূপে আত্মপ্ৰকাশ কৰিছিল

সাহিত্যকৃতি
গল্প সংকলন

এটা শদিয়াৰ গল্প আনটো পৃথিৱীৰ (১৯৯৭)
অ'থেলো, এপ্ৰিল ৯৯ (১৯৯৯, অভিনেতা-লেখক তপন দাসৰ সৈতে যুটীয়াভাৱে)
কাহিনী এটাৰ কাহিনী (২০০৪)
দ্য ডাউন টাউন (২০০৬)
গল্পবোৰ (২০১৪)
মৃন্ময়ী ভেনাছ (২০১৯)
স্বনিৰ্বাচিত গল্প (২০২২)

উপন্যাস
নীল তমালৰ ৰদ

অনুবাদ
ডুবন্ত জাহাজৰ দুৰন্ত নাৱিক

সাংবাদিকতা
প্ৰশান্ত কুমাৰ দাস সাদিন কাকতৰ সহকাৰী সম্পাদক আছিল বৰ্তমান তেওঁ অসমীয়া প্ৰতিদিন কাকতৰ সহকাৰী সম্পাদক ৰূপে কাৰ্যবিৰ্বাহ কৰি আছে
তথ্য সংগ্ৰহ

শ্ৰেণী:অসমীয়া গল্পকাৰ
শ্ৰেণী:জীৱিত ব্যক্তি
প্ৰশান্ত গোস্বামী (জন্ম ১৯৫৯) এজন ভাৰতীয় গাণিতিক ভূবিজ্ঞানী, জলবায়ু বিজ্ঞানী আৰু নতুন দিল্লীত অৱস্থিত ৰাষ্ট্ৰীয় বিজ্ঞান, প্ৰযুক্তিবিদ্যা আৰু উন্নয়ন অধ্যয়ন প্ৰতিষ্ঠানৰ সঞ্চালক প্ৰধান পূৰ্বতে তেওঁ চতুৰ্থ পাৰাডিগ্ম প্ৰতিষ্ঠানত বিজ্ঞানী হিচাপে কাৰ্যনিৰ্বাহ কৰিছিল তেওঁ ক্ৰান্তীয় বায়ুমণ্ডলৰ চলকীয় পৰিৱৰ্তনৰ অধ্যয়নৰ বাবে বিশেষ ভাবে জনাজাত ভাৰত চৰকাৰে তেওঁ আগবঢ়োৱা অৱদানৰ বাবে ২০০১ চনত বিজ্ঞানৰ শ্ৰেষ্ঠ পুৰস্কাৰ শান্তি স্বৰূপ ভাটনাগৰ বঁটা প্ৰদান কৰে

নিৰ্বাচিত গৱেষণা পত্ৰ
 
 
 
 
 
 
 

তথ্য উৎস

শ্ৰেণী:অসমৰ বিজ্ঞানী
শ্ৰেণী:জীৱিত ব্যক্তি
শ্ৰেণী:বতৰ বিজ্ঞানী
শ্ৰেণী:শান্তি স্বৰূপ ভাটনাগৰ বঁটা বিজয়ী
প্ৰশান্ত চন্দ্ৰ মহালান'বিছ (২৯ জুন ১৮৯৩ ২৮ জুন ১৯৭২) এজন ভাৰতীয় বিজ্ঞানী আৰু প্ৰয়োগিক পৰিসংখ্যাবিদ পৰিসংখ্যা বিজ্ঞানৰ মহালান'বিছ দূৰত্ব নামৰ মাপক আৱিষ্কাৰ কৰাৰ বাবে তেওঁ জনাজাত তেওঁ ভাৰতৰ প্ৰথম পৰিকল্পনা আয়োগৰ সদস্য আছিল তেওঁ ভাৰতীয় পৰিসংখ্যা প্ৰতিষ্ঠানৰ প্ৰতিষ্ঠাপক আৰু বৃহৎ আকাৰৰ সমীক্ষাৰ বাটকটীয়া
তেওঁৰ জন্মদিন ২৯ জুন ভাৰতত ৰাষ্ট্ৰীয় পৰিসংখ্যা দিৱস হিচাপে পালন কৰা হয় 
তথ্য উৎস

বাহ্যিক সংযোগ

শ্ৰেণী:ভাৰতীয় বিজ্ঞানী
প্ৰশান্ত নীল (; জন্ম ৪ জুন ১৯৮০) এগৰাকী ভাৰতীয় চলচ্চিত্ৰ পৰিচালক আৰু চিত্ৰনাট্যকাৰ৷ তেওঁ মুখ্যতঃ কন্নড় চলচ্চিত্ৰ উদ্যোগৰ লগত জড়িত তেওঁ চলচ্চিত্ৰ জগতত ২০১৪ চনৰ কন্নড় চলচ্চিত্ৰ উগ্ৰামৰ জৰিয়তে আত্মপ্ৰকাশ কৰে আৰু পিছলৈ কে.জি.এফ. : চেপ্তাৰ ১ (২০১৮) আৰু কে.জি.এফ. : চেপ্তাৰ ২ (২০২২) পৰিচালনা কৰে৷

 ব্যক্তিগত জীৱন 
তেওঁ ২০১০ চনত লিখিথা () -ক বিয়া কৰায় এই দম্পতীহালৰ এগৰাকী কন্যা আৰু পুত্ৰ সন্তান আছে

 চলচ্চিত্ৰপঞ্জী 
টোকা  এতিয়াও মুক্তি লাভ কৰা নাই

 বৰ্ষ  চলচ্চিত্ৰ  পৰিচালক  লেখক ভাষা টোকা ২০১৪ উগ্ৰাম  কন্নড় ২০১৮ কে.জি.এফ. : চেপ্তাৰ ১  ২০২২ কে.জি.এফ. : চেপ্তাৰ ২   (বাঘীৰা)   ফিল্মিং ২০২৩চালাৰ  "2"  "2"  কন্নড়তেলেগু ফিল্মিং

 তথ্যসূত্ৰ 

 বাহ্যিক সংযোগ 
 
 

শ্ৰেণী:ভাৰতৰ ব্যক্তি
শ্ৰেণী:ভাৰতৰ চলচ্চিত্ৰ পৰিচালক
300প্ৰশান্ত মহাসাগৰ

প্ৰশান্ত মহাসাগৰ (; ) হৈছে পৃথিৱীৰ বৃহত্তম মহাসাগৰ ই দক্ষিণে এণ্টাৰ্কটিকা পৰ্যন্ত বিস্তৃত; পশ্চিমে এছিয়া আৰু অষ্ট্ৰেলিয়া আৱৰা; আৰু ইয়াৰ পূবত আছে দুই আমেৰিকা মহাদেশ প্ৰশান্ত মহাসাগৰ আয়তন ১৬৫.২ মিলিয়ন বৰ্গকিলোমিটাৰ (৬৪.১ মিলিয়ন বৰ্গমাইল), যি পৃথিৱী পৃষ্ঠৰ প্ৰায় ৩২, সমস্ত জলভাগৰ ৪৬ এয়া পৃথিৱীৰ সমস্ত ভূ-ভাগৰ আয়তনতকৈ অধিক ".  . 2006. :  , .

বিষুৱ ৰেখাই প্ৰশান্ত মহাসাগৰক দুভাগত বিভক্ত কৰিছে: উত্তৰে উত্তৰ প্ৰশান্ত মহাসাগৰ আৰু দক্ষিণে দক্ষিণ প্ৰশান্ত মহাসাগৰ

কাষৰীয়া দেশ আৰু অন্যান্য অঞ্চলসমূহ

দেশসমূহ

1

 (, , , , )

1      .   ,     .

অন্যান্য অঞ্চল

   ()
 ( )
    ()
 ()
 ()
 ()
 ()
   ()
   ()
   ()
   ()
 ()
   ()
 ()
 ( )
 ()
 ()
   ()
 ()
 ( )
 ()
   ()

সাগৰীয় দ্বীপসমূহ
প্ৰশান্ত মহাসাগৰৰ সীমাৰ ভিতৰত সম্পূৰ্ণকৈ অন্তৰ্ভুক্ত হোৱা দ্বীপসমূহক তিনিটা মূল গোটত ভাগ কৰিব পাৰি- মাইক্ৰনেছিয়া (), মেলানেছিয়া ( ) আৰু পলিনেছিয়া () মাইক্ৰনেছিয়া বিষুৱৰ উত্তৰে আৰু ইণ্টাৰনেশ্যনেল ডেট লাইন (   ) পশ্চিমে অৱস্থিত ইয়াত মাৰিয়ানা দ্বীপপূঞ্জ (  ), কেৰলিন দ্বীপপূঞ্জ ( ) আৰু মাৰ্শেল দ্বীপপূঞ্জ ( ) অৱস্থিত

মেলানেছিয়াৰ ভিতৰত গ্ৰিণলেণ্ডৰ পিছতে বিশ্বৰ সৰ্ববৃহৎ দ্বীপ নিউগিনি ( ) অৱস্থিত মেলানেছিয়া গোটত থকা অন্যান্য উল্লেখযোগ্য দ্বীপবোৰ হৈছে- বিছমাৰ্ক ( ), চলমন দ্বীপপূঞ্জ ( ), ছাণ্টা ক্ৰুজ ( ), ভানুৱাটো (), ফিজি ()  নিউ কেলিডনিয়া ( )

আটাইতকৈ বৃহৎ দ্বীপৰ সমষ্টি পলিনেছিয়া উত্তৰে হাৱাইৰ পৰা নিউজিলেণ্ডলৈকে বিস্তৃত হৈ আছে

প্ৰশান্ত মহাসাগৰৰ দ্বীপসমূহ মূলত: চাৰিপ্ৰকাৰৰ -  ,  ,   আৰু   " ",  .  22  2013."",   .  22  2013.
আলোকচিত্ৰৰ ভঁৰাল

তথ্যসূত্ৰ

লগতে চাওক

 
 
 
 
 
 
 
 
 
 
 
 
 
 

শ্ৰেণী:মহাসাগৰ
প্ৰশান্ত ৰাজগুৰু হৈছে অসমৰ এগৰাকী জ্যেষ্ঠ সাংবাদিক আৰু লেখক দীৰ্ঘকাল সাংবাদিকতাৰে সৈতে জড়িত ৰাজগুৰু বৰ্তমান প্ৰাগ নিউজ চেনেলৰ মুখ্য সম্পাদকৰূপে কৰ্মৰত পূৰ্বতে তেওঁ আমাৰ অসম কাকতৰ সম্পাদক হিচাপেও কাৰ্য্যনিৰ্বাহ কৰিছিল

প্ৰকাশিত গ্ৰন্থ
সাগৰ হেৰোৱাৰ দুখ

বঁটা
প্ৰশান্ত ৰাজগুৰুলৈ গুৱাহাটী প্ৰেছ ক্লাবে ২০২২ চনৰ পৰাগ কুমাৰ দাস সাংবাদিকতা বঁটা আগবঢ়ায় পৰাগ কুমাৰ দাসৰ ২৬তম মৃত্যু বাৰ্ষিকীত তেওঁক এই বঁটা প্ৰদান কৰে

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ সংবাদ মাধ্যমৰ সৈতে জড়িত ব্যক্তি